À Punt - Nomdedéu defensa tancar part de l’oci nocturn per a salvar el turisme\nNomdedéu defensa tancar part de l’oci nocturn per a salvar el turisme\nÚltimes notícies | 28/07/2020 11:17\nValoracions per les xifres de l’EPA en 'Les notícies del matí'.\nEl secretari autonòmic d’Ocupació, Enric Nomdedéu, ha qualificat en una entrevista a Les notícies del matí les dades de “dramàtiques”, encara que previsibles. I ha remarcat que el 77% dels llocs de treball que s’han destruït tenien contracte temporal i que el 88% corresponen al sector serveis. "Això sí que reclama una profunda reflexió”, ha avançat.\nNomdedéu ha recordat que el sector serveis representa un 14% del PIB i un 15% de l’ocupació. I ha entrat a fons en la qüestió de l'oci nocturn, focus de molts dels rebrots que pateix la Comunitat Valenciana. "Per a salvar el turisme, pot ser que calga tancar els pubs”, ha dit el responsable d’Ocupació, en línia amb altres opinions empresarials. Nomdedéu ha exclòs d’aquesta situació l’oci cultural. El responsable d’ocupació considera que no es pot posar en risc el 85% de l’economia.\nNomdedéu, finalment, ha remarcat que s’ha recuperat al 60% dels afectats per ERTO. “Hi ha un risc, cada vegada més clar, que aquests ERTO es transformen en ERO al final”, ha advertit.\nNova ampliació dels ERTO\nPer la seua banda, Lola Ruiz, responsable d'acció sindical de la UGT, també ha qualificat les dades de l'EPA de "desastroses" i "alarmants". Ruiz ha defensat que, si els rebrots es mantenen, caldrà negociar una nova ampliació dels ERTO. La representant sindical ha deixat clar que la nostra economia no suportarà "un altre confinament". La UGT ha recordat que l'acord social a què van arribar la setmana passada amb el Consell i la patronal recull mesures per a enfortir el sector industrial i la innovació per a no dependre tant del sector turístic.\nI la secretària d'ocupació de CCOO PV, Ana García, ha analitzat que les dades de l'EPA són reflex de la crisi econòmica i social. García considera que la situació dels treballadors i treballadores és "dramàtica", però l'impacte s'ha pogut reduir. La representant de CCOO PV ha considerat que cal reforçar els serveis públics i la protecció social de cara a la tardor.


Bzzzzzzzzz: L’abella catalana, en perill | Cultura | EL PAÍS Catalunya\nBarcelona 7 MAR 2018 - 23:07\tCET\nRafel Muria, un apicultor.\nUn rusc d'abelles. cristóbal castro\nRafel Muria Llambrich, al Perelló, amb un rusc als anys trenta del segle passat.\nÈxode a la ciutat\nLa sequera també és un dels motius pels quals a la primavera les abelles fan el seu particular èxode rural. Davant la falta d’aigua al camp, els insecte cerquen subsistir a la ciutat, on hi ha parcs, fonts d’aigua i flors a les terrasses. Però el temor que sempre les envolta acaba per desterrar-les. La legislació no hi ajuda: a Espanya un decret del 2002 prohibeix que els assentaments apícoles es puguin col·locar a menys de 400 metres dels centres urbans i els nuclis de població. Un tallafocs contra una tendència que ja és moda a altres ciutats europees com Londres, París o Berlín. “Fonamentalment es deu a una raó: la nostra abella (Apis mellifera iberica) és més agressiva. D’aquí que hi hagi més retinències a tenir una legislació més permissiva”, explica Gómez Pajuelo. A Barcelona, els vuit ruscs de la Ciutadella són una excepció, ja que es mantenen per motius científics des dels anys quaranta del segle passat.\nLa regió mediterrània és l’eixam d’Espanya: concentra un terç dels apicultors, més del 40% dels ruscs i al voltant de la meitat de la producció de la mel a Espanya. El 1994 va significar un punt d’inflexió per al sector. La Unió Europea (UE) va assumir que el sector afrontava una sèrie de dificultats davant el declivi gradual de l’abella. Això va significar que, en tota la UE, es posés en marxa un règim d’ajudes que ella mateixa cofinança amb un 50%. “És una forma de sostenir el medi ambient. Els apicultors, ara com ara, són bàsics per a la floració a Espanya. Si els ajudes a ells ens en beneficiem tots”, explica Gómez Pajuelo.\nEl nombre d’abelles no només cau, sinó que les que hi ha ara produeixen menys mel que les seves predecessores. Segons els experts, això es deu a una alimentació menys variada a causa dels monocultius. És un cercle viciós de difícil solució fins i tot a llarg termini: hi ha menys flors perquè no hi ha tantes abelles, i hi ha menys abelles perquè hi ha menys flors. Muria ho exemplifica així: “El que abans produïa amb un eixam ara ho haig de fer amb dos. Això es tradueix en més personal i més gasolina per fer la transhumància. Al final veus que has produït la mateixa mel que altres anys amb el doble de despeses”.\nUna nova intrusa\nAl problema del canvi climàtic i els insecticides cal sumar una nova intrusa: la vespa asiàtica (Vespa veluntina), que va entrar a Catalunya el 2007 per França, on va arribar després de colar-se en un vaixell de mercaderies provinent de la Xina. Encara que és inofensiva per a l’ésser humà, la vespa asiàtica s’ha convertit en un autèntic maldecap per als apicultors. S’alimenta d’abelles de la mel i un sol niu pot acabar amb totes les bèsties d’una petita producció.\nLa Generalitat té detectats 300 nius en tot el territori, “encara que no són ni de bon tros tots els que hi ha”, puntualitza Josep Maria Olmo, tècnic del Servei de Fauna i Flora del Departament d’Agricultura. “Viuen en arbres de fulla caduca i fan els nius a molta altura, d’aquí la seva complexitat a l’hora de detectar-los i abatre’ls”, afegeix. Les principals víctimes són els apicultors de Girona, on la vespa està més assentada. Al delta de l’Ebre encara no ha arribat a estendre’s, almenys amb les mateixes proporcions. On ja fa acte de presència és a la província de Barcelona. “Ja he matat deu vespes que amenaçaven els meus eixams”, explica Ramal. La seva aparició no és solament carnívora. Quan ronden a prop dels ruscs, les abelles les detecten i eviten sortir a l’exterior, i per això moltes vegades acaben morint per inhalació.\nJoan Maria Llorenç és el president de l’Associació Amics dels Abelles, que vetlla per la supervivència de l’insecte a Catalunya. “Aquesta és una professió que moltes vegades comença com una espècie de hobby després de la jubilació, com va ser en el cas del meu avi”, explica. Llorenç té una empresa apícola a les muntanyes de Prades, i explica que fa cinc anys comptava amb 1.150 eixams. En l’actualitat, la xifra ha caigut a la meitat. “L’abella està en regressió”, sentencia.\nPerò no hi ha desgràcia sense oportunitat de negoci. Durant els darrers anys, als Estats Units hi ha un el boom del “lloguer de pol·linitzadores”: propietaris de grans extensions agrícoles que contracten apicultors perquè pol·linitzin els seus cultius amb les seves abelles. “Per a Catalunya veig aquest escenari molt llunyà”, explica Pajuelo. Llorenç, no obstant això, sí que parla d’un repunt d’aquesta activitat, “encara que més aviat crec que és gràcies a l’auge dels productes ecològics. Durant els darrers anys, davant la seva desaparició, es valoren més les abelles i ara hi ha més hivernacles i propietaris de finques que contracten aquest tipus de serveis, encara que acostumen a ser extensions petites”, diu.\nLlorenç apunta especialment als insecticides com a problema fonamental de l’increment de la mortalitat de pol·linitzadors. “Cada cert temps es retiren del mercat alguns productes. Però sembla que no n’aprenem. En treuen de nous, però són igual de perillosos o més. A l’abella se li pot aplicar la dita: ‘Entre tots la van matar i ella sola es va morir’”, diu.\nRamal, per la seva banda, advoca directament per prohibir-ne l’ús: “Quan una abella s’alimenta d’una flor amb insecticides, després infecta tot el rusc. Cal acabar amb tot això. Ens estem matant a nosaltres mateixos”, explica mentre treu un rusc delicadament, apartant les abelles una a una, sense guants, per mostrar la mel que ja es comença a fer. “A les abelles les hem de tractar bé, com si fossin persones. I si piquen, no passa res. Fins i tot el seu verí ens pot curar”.\nEl canvi climàtic, els insecticides i les espècies invasores s’han acarnissat durant els últims anys amb un insecte que, segons la Comissió Europea, contribueix anualment amb 22.000 milions d’euros a l’agricultura continental. Espanya és el país amb més ruscs per a la producció de mel d’Europa, al voltant de dos milions i mig. A Catalunya, n’hi ha més de 115.000, segons dades del Departament d’Agricultura. En cada rusc viuen de mitjana entre 40.000 i 60.000 exemplars.


MÉS per Mallorca insta el Parlament a reconèixer l'existència de presos polítics a l’Estat\nMÉS per Mallorca presenta una Proposició no de Llei (PNL) en què insta el Parlament a reconèixer l’existència de presos polítics a l’Estat espanyol. El portaveu del grup parlamentari, Josep Ferrà, ha explicat que la proposta sorgeix arran de l’aniversari dels fets del primer d’octubre a Catalunya i per la proposta del PP aprovada dimarts passat en què es nega l’existència de presos polítics. «Demanam que entre tots els grups parlamentaris, amb diàleg i temps, siguem capaços fins que es debati aquesta PNL que es rectifiqui aquesta proposta», ha subratllat Ferrà.\nEl diputat Miquel Gallardo ha explicat que el motiu de presentar aquesta PNL és «obrir un debat parlamentari sobre la qualitat democràtica a l’Estat». «Estam molt preocupats per les restriccions aplicades de forma judicial a drets com el d’expressió, opinió, d’associació i el dret de participació pública en molts àmbits», ha afegit. «És un debat que, amb motiu de l’aniversari del primer d’octubre, posam damunt la taula i del qual no hem de defugir: ens hi va la democràcia», ha explicat.\nGallardo també ha explicat el contingut de la Proposició, on s’insta a que tant el Parlament com el govern de l’Estat reconeguin l'existència de presos polítics a l’Estat espanyol, d’acord amb la definició que en fa el Consell d’Europa. A més, insta l’Estat a retirar les acusacions de la Fiscalia General de l’Estat envers els presos polítics i a comprometre’s a cercar solucions polítiques als problemes polítics des del diàleg i el respecte als Drets Humans. Aquesta PNL es basa en altres PNL presentades l’any 2015 al Parlament, quan se’n van aprovar dues que demanaven l’alliberament del veneçolà Leopoldo López i la diputada palestina Khalida Jarrar.\nLa diputada Agustina Vilaret ha posat èmfasi en el fet que les persones que estan preses ho estan per obeir al mandat d’un poble i que ho estan de forma preventiva, encara sense judici. «Hem de denunciar aquesta situació i apostar pel diàleg, que és l’únic que serveix per donar solucions», ha afegit.


Baixen quasi un 50% els nous positius en residències l'última setmana - À Punt\nBaixen quasi un 50% els nous positius en residències l'última setmana\nLa Generalitat ha notificat 288 nous casos, en comparació dels 567 de la setmana anterior.\nVisita a uns residents d'un centre de majors\n22 de febrer 2021 - 11:19\nEls nous casos positius de coronavirus a les residències de la Comunitat Valenciana han descendit un 49,21% en l'última setmana. Aquesta xifra posa de manifest la millora de la situació epidemiològica al territori valencià i, més concretament, als centres on en l'última setmana hi ha hagut 288 casos, en comparació dels 567 de la setmana anterior.\nAixí, segons l'Associació Empresarial de Residències i Serveis a Persones Dependents de la Comunitat Valenciana (Aerte), aquest descens del nombre de casos és "quasi tretze punts major que el general de la població". De fet, a tot el territori hi ha hagut, en els últims set dies, 12.555 nous casos, davant dels 19.728 de la setmana anterior, que suposa un 36,36% menys de casos.\nPel que fa a les morts, en l'última setmana hi ha hagut 156 en les residències, mentre que n'hi hagué 171 la setmana anterior, un descens del 8,77%. En el total de la Comunitat Valenciana, hi ha hagut 450 defuncions per coronavirus en els últims set dies, 154 menys que la setmana anterior quan se'n van registrar 604, cosa que vol dir un descens del 25,50%.


L’Escola de Pràctiques rep la Bandera Europea — Ajuntament de Tarragona\nEsteu aquí: Inici › La ciutat › Notícies › Ciutadania-notícies › Notícies 2013 › L’Escola de Pràctiques rep la Bandera Europea\nL’Escola de Pràctiques rep la Bandera Europea\nAmb motiu dels actes de celebració del Dia d'Europa programats per aquesta setmana i en reconeixement a la qualitat i excel·lents valoracions del programa educatiu Europeu Comenius Regio.\nEn els dos darrers cursos, aquest centre ha col·laborat amb la ciutat germana d’Orleans, dins del marc de Tarragona Ciutat Educadora i amb la participació de diverses entitats com el Museu d’Història de Tarragona, l’Institut Ciències de l’Educació, la Universitat Rovira i Virgili i el Museu Nacional Arqueologia de Tarragona.\n“Valoro molt positivament la realització de l’acte i sobretot la tasca educativa de l’ Escola de Pràctiques, especialment per el que fa al programa educatiu “Europeu Comenius Regio” entre les ciutats d’ Orleans i Tarragona”, ha dit el conseller d’ensenyament Joan Sanahujes.\nL’Escola de Pràctiques va celebrar ahir el Dia d’Europa, amb l’oficina Europe Direct Tarragona i l’Institut Municipal d’Educació (IMET), realitzant activitats escolars en el context de l’educació de l’alumnat en el coneixement de la Unió Europea, els seus valors i organització política i administrativa.\nL’acte va ser presidit per Josep Ramón Boix, director; Teresa Freixas, inspectora dels Serveis Territorials d’Ensenyament a Tarragona de la Generalitat de Catalunya; Joan Sanahujes, conseller d’Ensenyament; Francisco Zapater, conseller de Relacions Ciutadanes i Joaquim Millán, Secretari General del Consell Català del Moviment Europeu.\nL’oficina Europe Direct Tarragona va lliurar documentació relativa a la UE i pins als nens i nenes i a l’escola.


Periodistes en temps difícils » Mercè Ibarz Ibarz\nMercè Ibarz, escriptora i periodista, nascuda a Saidí, a la comarca del Baix Cinca, a l’Aragó. Va estudiar el batxillerat al seu poble. La Mercè a ser la primera dona de la seva família que no es va dedicar a les feines lligades al camp i al conreu de la terra. Va anar a viure a Lleida als 14 anys, per estudiar-hi el batxillerat superior i el preuniversitari. Acabats aquests estudis, s’instal•la a Barcelona el 1971 on primer es va matricular a Facultat de Ciències però després va acabar els estudis de periodisme en la primera promoció de periodistes amb titulació universitària.\nDe ben jove, amb 21 anys Ibarz guanya el premi de periodisme Crida als escriptors joves, convocat per la revista Serra d’Or, amb un reportatge sobre el Baix Cinca. A la facultat col•laborava en la revista universitària que s’editava.\nPoc després entrar a treballar al diari Avui, a la secció d’Espanya fins al 1981, coincidint amb l’intent de cop d’Estat del 23 de febrer. Entre els anys 1981 i 1986, quan abandona el diari, va estar adscrita a la secció de Cultura. Després publicà uns articles a la revista L’Avenç sobre la història de l’organització terrorista ETA. L’any 1986 deixa el diari Avui i entra al Diari de Barcelona on hi va treballar fins al 1989. El primer any a la secció d’Espanya i, els dos següents, a la de Televisió.\nUn cop finalitzada l’etapa al Diari de Barcelona, comença una etapa nova que encara l’ocupa en l’actualitat: col•laborar a La Vanguardia com a free-lance. Es va especialitzar en periodisme cultural, amb reportatges per a la revista dominical del diari, Magazine. Posteriorment, i des de la seva creació, col•labora amb articles per al suplement La Revista, d’aparició més recent. Entre els seus reportatges de temàtica cultural, destaca una sèrie d’articles sobre museus.\nEl fet de deixar de formar part de la redacció d’un diari li va permetre dedicar més temps a l’escriptura de textos no lligats a l’actualitat més estricta. Escriu una primera biografia de Mercè Rodoreda, acaba escrivint tres títols sobre l’escriptora i inicia la composició de textos de creació literària. La seva primera novel•la, La terra retirada, va sorgir arran d’un suggeriment de l’escriptor Hèctor Moret, qui li va demanar un text per publicar-lo a la col•lecció Quaderns de la Glera, de Calaceit. La novel•la va cridar l’atenció de Jaume Vallcorba, editor de Quaderns Crema, que la va incorporar al catàleg de la seva editorial, començant així una col•laboració que va tenir continuïtat.\nAmb la novel•la La terra retirada guanya el premi Humbert Torres 1994, atorgat pel l’Institut d’Estudis Ilerdencs i Òmnium Cultural. A mitjans de la dècada dels 90 s’incorpora a l’activitat docent. Entre el 1991 i el 1993 va impartir classes de Redacció periodística a la Facultat de Ciències de la Informació de la Universitat Autònoma de Barcelona (UAB). Quatre anys més tard, deixa la UAB i s’incorpora a la Facultat de Comunicació Audiovisual de la Universitat Pompeu Fabra (UPF), on fa classes de Taller de fotografia documental i Història de l’audiovisual a Catalunya. Comença a redactar la seva tesi doctoral. El 1997 la llegeix. El títol és: Buñuel Documental: “Las Hurdes, tierra sin pan” i el seu temps. La temàtica se centra en l’estudi de l’obra del director de cinema aragonès.\nL’any 1996 Mercè Ibarz entra a formar part del Comitè d’Escriptores del Centre Català del PEN Club, grup impulsat, entre altres escriptores, per Maria-Mercè Marçal.\nPrecisament i en reconeixement a la desapareguda Maria-Mercè Marçal, Ibarz va participar a la sala l’Espai de Barcelona, el 14 de desembre de 1998, en un homenatge escenificant Res no et serà pres, junt amb escriptores, actrius i cantants amigues.\n- Breu història d’ETA (1959-1979). (1981)\n- Mercè Rodoreda. Un retrat. (Barcelona: Empúries, 1991)\n- La terra retirada. (Barcelona: Quaderns Crema, 1994; Barcelona: labutxaca, 2009).\n- La palmera de blat. (Barcelona: Quaderns Crema, 1995; Barcelona: labutxaca, 2010).\n- Cartografies del desig. 15 escriptores i el seu món. (Barcelona: Proa, 1998)\n- Memòria de l’aigua. 10 escriptores i el seu món. (Barcelona: Proa, 1999)\n- Buñuel documental: Tierra sin pan i el seu temps. A partir de la Tesi doctoral. (1999). Editorial Prensas Universitarias. Zaragoza\n- Tierra sin pan: Buñuel i els nous camins de les avantguardes (1999). Institut Valencià d’Art Modern.\n- A la ciutat en obres. (Barcelona: Quaderns Crema, 2002)\n- Mercè Rodoreda. Exilio y deseo (Barcelona: Omega, 2004)\n- Rodoreda. Exili i desig. (Barcelona: Empúries, 2008)\n- Febre de carrer. (Barcelona: Quaderns Crema, 2005)\n- No parlis de mi quan me’n vagi. (Barcelona: Empúries, 2010)


L'Ajuntament de Manresa convoca un curs en línia de fiscalitat per a autònoms - Regió7 :: El Diari de la Catalunya Central\nL'Ajuntament de Manresa convoca un curs en línia de fiscalitat per a autònoms\nL'Ajuntament de Manresa convoca un curs en línia de fiscalitat per a autònoms Regió7\nEl Centre de Desenvolupament Empresarial (CEDEM) de l'Ajuntament de Manresa ha programat el primer curs formatiu del 2021. Es tracta del curs «Fiscalitat bàsica per a autònoms», una formació que anirà a càrrec de l'assessor fiscal Jordi Rojas que permetrà adquirir uns coneixements bàsics dels principals impostos que afecten als autònoms i microempreses.\nLes dates d'aquesta primera formació de l'any són el 12 i 14 de gener, d'11 a 12 h.\nA la primera sessió, es tractarà l'Impost de la Renda de les persones Físiques (l'IRPF); i la segona estarà dedicada a l'Impost sobre el Valor Afegit (IVA), declaracions informatives i altres impostos.\nEl curs és gratuït i farà serà on-line a través de la plataforma Zoom o Google Meet. Les persones inscrites rebran la credencials d'accés. Les inscripcions es poden fer mitjançant l'enllaç web https://n9.cl/jx2kd\nReparat el mur de l'accés a Miralpeix.


Casal de Can Boada - Dissabte 12 de març de 2016\nLa programació "Jazz a prop", organitzada per l'Ajuntament, finalitza avui amb un concert que s'aparta notablement del gènere que li dóna nom. "Rock 'n' roll arrelat a la tradició més salvatge, Rhythm and blues surfer i pankorro a soroll de garatge, soul d'hora i rabiós, exotisme descerebrat", és la definició que de la seva música fa el grup Flamingo Tours, que la deixarà anar aquesta nit a les nou, al Casal de Can Boada (c /Joan d'Àustria, 11). L'entrada és gratuïta.\nFlaming Tours són un grup amb noia al capdavant, Myriam Swanson (cantant), que havia estat la veu del grup Mambo Jambo a les sessions "Taboo Burlesque Nights" de la sala Apolo de Barcelona. Amb ella hi ha Jordi Mena (guitarra), Jorge Rebenaque (piano i orgue hammond), Lere Mases (contrabaix) i Salvador Suau (bateria). Acaben de gravar el seu primer elapé, "Right on time", produït per la pròpia Swanson i Ander Agudo.\nEl repertori de Flamingo Tours alterna temes propis i versions de gèneres diversos. A les lletres, molta temàtica viatgera, no en va el grup va treure el seu nom d'una famosa agència de viatges de la Costa Oest dels Estats Units.\nMyriam Swanson (veu) - Jordi Mena (guitarra)\nJorge Rebenaque (piano i orgue hammond) - Lere Mases (contrabaix) - Salvador Suau (bateria)\nPujada el dilluns 24 de desembre de 2018.


Submarinisme a la Costa Brava, Funtastic! Bateigs i cursos PADI de busseig.\nEl submarinisme és sens dubte un dels esports nàutics que esta experimentant un més gran auge en els nostres dies. Pots fer algun dels cursos que veurem més endavant o una iniciació en un dia.\nSegons l’estàndard PADI hi ha diverses fórmules d’iniciació al submarinisme que anomenem "Bateigs de Mar". La més senzilla consisteix en fer una immersió al mar acompanyat d’un instructor. És el que es coneix com a "Discover Diving".\nUna altre fórmula és la coneguda amb el nom de Discover Scuba Diving. Aquesta és una iniciació en dues fases que de fet ve a ser el primer mòdul del curs Open Water Diver. Hi ha dues diferències amb el Discover Diving:\n- El primer és que s’obté un credencial que permet de fer successives immersions dins les dues setmanes següents, sempre acompanyat d’un instructor o dive master.\n- El segon és que si dins d’aquest període de dues setmanes hom decideix fer el curs "Open Water", el import pagat pel Discover Scuba Diving es dedueix del preu del curs.\nEls cursets de submarinisme, igual que la iniciació o bateig, es porten a terme segons l’estàndard i procediments PADI sota la supervisió i direcció d’instructors qualificats per l'esmentada associació. El nom de PADI correspon a les sigles de: Professional Association of Diving Instructors, que és l’organització que gaudeix del més gran prestigi internacional en busseig esportiu.\nEls cursos Padi, Estan estructurats en una sèrie de nivells progressius que donen dret a les següents credencials:\nEl curs bàsic d’iniciació Open Water Diver, es desenvolupa en quatre o cinc dies i es pot fer de dilluns a divendres o en dos caps de setmana. Consta de 15 mòduls durant els que s’alternen les sessions teòriques amb suport audiovisual, els exercicis pràctics en aigües confinades i les immersions al mar. Un cop superat el curs rebreu la corresponent titulació.


L'Església i les entitats socials han de pagar l'IBI?\nLa institució catòlica s'estalvia 900 milions anuals en el conjunt de l'Estat\nCreix el debat sobre si l'Església ha de tributar en funció del seu patrimoni. La institució catòlica s'estalvia cada any 900 milions a tot l'Estat en no pagar l'IBI, segons la Fundació Ferrer i Guàrdia.\nJ. SERRA / A. BALANZÀ BARCELONA. 30/05/2012 00:00\n260x366 IMPOST DE BÉNS IMMOBLES Seminaris com aquest de Barcelona no paguen l'IBI. L'Estat deixa d'ingressar almenys 900 milions d'euros anuals. / FRANCESC MELCION IMPOST DE BÉNS IMMOBLES Seminaris com aquest de Barcelona no paguen l'IBI. L'Estat deixa d'ingressar almenys 900 milions d'euros anuals. / FRANCESC MELCION\nEn època de retallades i pujades d'impostos per eixugar el dèficit públic, algunes veus reclamen que l'Església també contribueixi a equilibrar les arques de l'Estat. Els partits d'esquerres han obert el debat i exigeixen a l'Església el pagament de l'impost de béns immobles (IBI), del qual queden exemptes moltes propietats. Tampoc paguen l'IBI ONGs, sindicats i partits polítics.\nUn informe de la Fundació Francesc Ferrer i Guàrdia, el think tank del Moviment Laic i Progressista, denuncia els beneficis fiscals del patrimoni eclesiàstic, blindats encara pels acords firmats entre l'Estat i la Santa Seu el 1979, i per la llei de mecenatge del 2002. L'Anuari de la Laïcitat a Espanya 2012, que es presentarà avui, estima que les exempcions fiscals de l'IBI impagat per part de propietats religioses representen uns 900 milions d'euros anuals a tot l'Estat. Aquests ajuts públics s'afegeixen a l'aportació directa del 0,7% de l'IRPF, que l'any 2011 van representar 248 milions d'euros per a l'Església, segons les dades de la Conferència Episcopal Espanyola (CEE).\nLa jerarquia eclesiàstica reconeix l'existència de més de 40.000 centres de culte catòlics a l'Estat (6.000 a Catalunya), una xifra que no inclou residències, centres de formació ni entitats socials. Malgrat l'opacitat de la CEE, algunes fonts quantifiquen la totalitat del patrimoni en 100.000 immobles arreu de l'Estat. L'Església no paga l'IBI de temples i espais de culte i tampoc de seminaris, convents i parròquies. L'exempció s'estén també a altres propietats, com les residències de religiosos. En canvi, sí que n'ha de pagar en els locals d'ús comercial.\nAquests avantatges fiscals van motivar una proposició no de llei d'Izquierda Unida perquè l'Església aboni l'impost, que el Congrés va tombar la setmana passada. El PSOE, que quan governava no va legislar sobre aquest tracte especial, ha iniciat ara una campanya per exigir a tots els ajuntaments que les confessions religioses paguin l'IBI pels seus immobles, una proposta censurada dilluns pel president espanyol, Mariano Rajoy. El cardenal Antonio Rouco Varela ja va advertir que l'Església pagarà l'impost si la llei ho estableix, però que això "anirà en detriment d'altres accions", com l'activitat de Càritas.\nEl responsable d'economia de l'arquebisbat de Barcelona, Antoni Matabosch, s'ha defensat d'aquesta ofensiva i diu que l'actual situació no representa "cap privilegi" per a l'Església ja que edificis històrics o seus d'ONGs i de partits polítics tampoc paguen l'IBI. Subratlla els beneficis que obtenen les religions jueva, protestant, ortodoxa i musulmana, però també edificis singulars com l'Hotel Ritz de Madrid. Matabosch assegura que en aquest debat no s'ha tingut prou en compte que l'Església és la primera entitat en acció social: "Les 200 parròquies de Barcelona ajuden 150.000 persones, Càritas gestiona 300 projectes socials i els ordes religiosos 700". Matabosch ha advertit que un canvi legislatiu pot afectar l'economia de les diòcesis i de les parròquies, que "ja és molt precària".\nSecularització de la societat\nAl marge de la picabaralla política, l'informe de la Fundació Ferrer i Guàrdia detalla l'asimetria entre el manteniment d'aquests privilegis econòmics de l'Església (l'Estat també paga el sou de milers de professors de catecisme d'acord amb el concordat) i la davallada de l'adscripció religiosa en les últimes dècades. El 1978 només un 8% de la població estatal es declarava no religiosa, un percentatge que l'any passat era del 22,8% (un 34,8% entre els joves de 16 a 29 anys), segons dades del Centre d'Investigacions Sociològiques (CIS).\nA més, els ciutadans que es declaren catòlics tenen punts de vista allunyats de la moral catòlica en qüestions com l'avortament i l'ús del preservatiu. L'anuari recull que set de cada deu catòlics estan a favor de l'avortament. Entre les persones que es declaren religioses, el percentatge que fa servir mètodes anticonceptius és del 55%, una xifra que s'eleva fins al 72% entre els ciutadans que es declaren no religiosos.


La Mare 2022 - Entrades Solsonès\nLa Mare 2022\nEl dissabte 30 de juliol torna La Mare, de La Mare Cultural, en un format renovat, expandit i ambiciós. Amb el parc de la Mare de la Font (Solsona) com a teló de fons, enguany, el festival tindrà una entrada única amb accés a totes les actuacions musicals, així com a les exhibicions d’altres disciplines artístiques. D’aquesta manera, es reforça el caràcter multidisciplinar de l’esdeveniment, a banda de l’efecte immersiu experiencial.\nEl teixit artístic de l’edició 2022 amalgama la cançó de cantautor en registres com el folk, l’indie, el free jazz, el soul i l’electrònica, així com l’art gràfic i escultòric. Novament, es combinen artistes de l’escena nacional i, per primera vegada, també l’internacional, a més a més d’algunes propostes artístiques locals. Durant les properes setmanes, l’associació anunciarà la programació musical a través dels seus perfils socials i, de forma gradual, anirà confirmant la resta de cites del cartell d’enguany.\nPel que fa a la nova infraestructura, La Mare 2022 incorpora dos escenaris amb interpretacions simultànies, permetent a l’espectador llibertat de moviment i de participació. Així mateix, com és habitual, el festival disposarà de l’Espai Gastronòmic, que posarà a disposició dels assistents una oferta variada de productes de proximitat. Més endavant, se’n revelaran més detalls en relació als col·laboradors.\nLa Mare, quan les coses ordinàries es tornen extraordinàries sota la balma i ara també sobre bona part de la Mare de la Font. Música, immersió, natura i... en aquest tot tan íntim només hi faltaràs TU! Ens hi trobem o retrobem?\nDia: 30 de juliol de 2022\nUbicació: Parc de La Mare de la Font (Solsona)\nHorari: 17:00 h – 3:00 h\nObertura de portes: 16:30 h\nEn cas de places lliures, es vendran entrades a taquilla el dia de l’esdeveniment.\nMés informació: La Mare Cultural\nEntrades per al Dissabte 30 Juliol 2022 a les 17.00 h\nper al Dissabte 30 Juliol 2022\nConeix els gegants del carnaval i els gegants de la ciutat


lo carrer del riu: 13/07/2008\nERC constitueix la mesa del consell nacional apel·lant a la «voluntat d'integració» de tots els sectors\nERC va constituir ahir la mesa del consell nacional a Sant Celoni sense que la direcció aconseguís arribar a cap acord per integrar-hi la resta de sectors. L'alcalde de Flix i senador Pere Muñoz va ser-ne elegit president i, com a tal, nou membre de l'executiva, després que els crítics de Joan Carretero i Uriel Bertran descartessin formar-ne part i l'entorn de Puigcercós no arribés a cap acord amb el de Josep-Lluís Carod-Rovira.\nMuñoz va garantir la seva «voluntat d'integració» i de «posada en comú de totes les sensibilitats del partit». També hi va apel·lar reiteradament el secretari general d'ERC, Joan Ridao, que es va referir als congressos regionals i comarcals que se celebraran els mesos vinents i que són clau per a tots els sectors a l'hora de conformar-hi possibles noves majories. El primer serà dissabte vinent a les Terres de l'Ebre. En l'informe de la presidència, Puigcercós va argumentar que el temps «dóna la raó» a ERC, quan va decidir forçada per les bases demanar el «no» a l'Estatut en el referèndum. En espera que els governs català i espanyol tanquin un acord sobre el nou finançament, i que el Tribunal Constitucional es pronunciï sobre la reforma, per al líder d'ERC comença «la prova de foc» per veure si el text és útil per als catalans.\nL'onzena edició de la Móra Morisca preveu superar els 25.000 visitants de 2007\nLa capital de la Ribera d'Ebre acull aquest cap de setmana per onzè any consecutiu la festa de la Móra Morisca, una fira ja consolidada que rememora els segles de convivència de les cultures jueva, morisca i cristiana al municipi. Les novetats més destacables del certamen són els nous espectacles aeris de trapezi i xanques, els tallers-guarderia per als més petits i tota una sèrie d'actes previs a la festa que s'han anat desenvolupant des del mes d'abril. La Móra Morisca també aposta enguany per la gastronomia i l'apartat cultural, que oferirà exposicions entorn a la festa. L'Ajuntament de Móra d'Ebre preveu que aquest cap de setmana se superin els 25.000 visitants de la passada edició.\nDetecten una segona partícula radioactiva a Vandellòs 2, a la mateixa zona que la que van recollir fa dos dies La central nuclear de Vandellòs 2 ha comunicat aquest diumenge al Consell de Seguretat Nuclear (CSN) la detecció i la recollida d'una nova partícula radioactiva, la segona en tres dies. Segons informa el CSN, totes dues partícules, la de divendres i la d'avui, diumenge, s'han localitzat a zones pròximes al tanc d'aigua de recàrrega.\nEl Consell atribueix la presència de les partícules ''amb tota probabilitat'' a una modificació de disseny que s'ha fet recentment en aquesta mateixa zona. També anuncia, el CSN, que el personal de la central continua fent les inspeccions, segons el pla previst.\nSegons es va fer públic ahir, dissabte, divendres 11 de juliol, el titular de la central va recollir aproximadament un litre de terra contaminada procedent de les proximitats del ''taller calent'' de la instal·lació, que és on es manipulen peces i eines de la zona controlada.\nLa contaminació es va detectar en la càrrega d'un camió pel portal de sortida de vehicles de la central. El personal va recollir i va separar de la terra una partícula radioactiva que contenia cobalt 60 i manganès 54. Tot seguit es va verificar la neteja de la zona de procedència i de la resta de la càrrega del camió.\nAhir, dissabte, Ecologistes en Acció i Greenpeace van demanar al CSN que aclareixi ''amb celeritat'' l'origen de la partícula detectada divendres a Vandellòs 2. Les dues organitzacions van acusar el CSN d'haver actuat de forma prematura i de voler minimitzar l'abast d'aquella troballa, donat que li va adjudicar un Nivell 0 en l'escala internacional INES.\nEn el comunicat d'avui, el Consell confirma les dades que donaven ahir dissabte les entitats ecologistes sobre el lloc de localització de la primera partícula i la compsició de la mateixa. Ecologistes en Acció i Greenpeace retreien també al CSN que no hagués fet cap comunicat de premsa per informar de la primera troballa i es limités a ressenyar-la en la secció de successos del seu lloc web.\nVilaWeb/ElPunt: Mes incidències a Vandellòs 2 i a Cofrents\nVilaWeb/ElPunt: Detecten un altre punt contaminat a Vandellòs II i dedueixen que les partícules no provenen d'Ascó I\n▼ 13 de jul. (3)\nERC constitueix la mesa del consell nacional apel·...\nL'onzena edició de la Móra Morisca preveu superar ...


Hi ha famílies de tota mena a tos els racons del món, també al Castell Encantat. A l'atracció més monstruosa de la fira, el Dídac i l'Aina aprendran que la diversitat és esgarrifosament divertida. ...\npor MOLL, Sònia & TURU, Joan\n“Cada dimarts a dos quarts de sis, la iaia Lola surt de casa amb el paraigua groc, el barret d’ala de papallona i el mocador blanc. On deu anar? La Valentina i en Miquel la ...\npor FORT, Glòria\nEl cep i la nansa 2019\nTots tenim una família i totes són diferents. Saber-ho és entender-ho, i els més petits viuen aquesta gran diversitat amb normalitat, però alguns també amb alguns dubtes. El conte, amb il·lustracions clares i senzilles, normalitza ...\nLa Bet és una nena carinyosa, divertida, moguda i amb autisme. En aquest conte ens explica quines són les peculiaritats que la fan ser diferent i única, i com la podem ajudar en el seu ...\npor DÍEZ FERNÁNDEZ, Nuria & MORENO, Patricia\nEdu es un niño de cuatro años muy alegre y divertido. Como todos los niños de su edad, le gusta jugar y descubrir el mundo que le rodea. Pero ¿qué pasa si a Edu ...\nL?Edu és un nen de quatre anys molt alegre i divertit. Com a tots els nens de la seva edat, li encanta jugar i descobrir el món. Però, què passa si a l?Edu li ...\nMartí i la seva família emprenen un llarg viatge cap a un regne on puguin viure feliços sent tal com són. Un àlbum que parla de respecte, diversitat i tolerància. Un matí arriba al ...\npor CONCHA, Berta Inés & DONOSO, Virginia\nEls contes són com les persones: et diuen algunes coses en veu alta i altres te les ensenyen sense paraules, perquè et conviden a descobrir-les o a imaginar-les. Si coneixes bé els contes, pots permetre’t ...


Els secrets del maridatge dels vins | Hotel Omm\nEls secrets del maridatge dels vins\nEn moltes ocasions, quan ens parlen sobre maridatges ens desubiquem i no tenim clar què son i què persegueixen exactament el maridatges de vins. En aquest article, li hem preguntat a Cecilia Guedes, la sommelier del nostre restaurant amb una estrella Michelin, el Roca Moo, quines són les claus per aconseguir un bon maridatge de vi.\nQuè s’ha de tenir en compte a l’hora de combinar un vi amb un plat?\nCombinar un vi i un plat no té cap regla, depèn de moltes coses, però primer has de decidir quin tipus de maridatge vols fer. Els maridatges es poden fer de diferents maneres: per contrast, per similitud, per proximitat geogràfica, entre d’altres.\nAl Roca Moo com al Celler de Can Roca, moltes vegades vam crear un plat des d’un vi i després el maridatge es fa sol. Per exemple l’Ostra al Riesling, el Colomí amb Palo Cortado, el Xai a la Carinyena, etc.\nQuin és l’aspecte clau per aconseguir harmonitzar un vi amb un plat determinat?\nL’harmonització sempre buscarà una fusió de sabors, sensacions i textures.\nAmb quants tipus de vins compta aproximadament el Roca Moo?\n500 referències entre negres i blancs dels productors que més ens agraden de Catalunya i de la resta d’Espanya, destacant Priorat, Rioja i Ribera del Duero. Al nostre celler, també comptem amb gairebé tots els productors de Cava i Champagne del territori.\nEn el nostre restaurant es nota la passió que hi ha pels vins de Jerez de la Frontera o de Sanlúcar de Barrameda, ja que tenim una extensa referència de Mançanilles, Fins, Pals Tallats, Olorosos, etc.\nA més, una part del celler la dediquem als vins d’Alemanya, els Riesling, que són una de les passions de Josep Roca.\nQuines són les característiques primordials que caracteritzarien un vi propi del Roca Moo?\nSobretot valorem el respecte que té el viticultor a l’hora d’elaborar el seu vi, tot això comença ja partint de la terra, la vinya, com vinifica el seu producte fins arribar al moment final d’embotellar el seu vi.\nQuin és el vi del Roca Moo més apreciat pels comensals?\nTenim una extensa carta de vins on seria impossible triar només un… cada vi té el seu valor per la seva peculiaritat, per la regió on es troba o pel productor. Tenim grans joies com l’Ermita de Alvaro Palacios, Petrus, Château Mouton Rothschild, entre d’altres.\nDesprés de tots aquests aclariments de Cecilia Guedes, esperem que comprengueu una miqueta millor l’art del maridatge. Ara només falta desplaçar-se fins el nostre hotel de disseny a Barcelona per poder gaudir d’alguna de les nostres 500 varietats de vins i caves.


Dos conductors, denunciats per conduir beguts - Diari de Sabadell\nDos conductors, denunciats per conduir beguts\nL'Av. de la Pau i els Mossos, on es va produir una denúncia / Google Maps\nLa Policia Municipal de Sabadell va detectar ahir dues alcoholèmies positives. L'última, a les 23:47h entre l'avinguda de Can Deu i el carrer de Joan Sallent. Un home de 44 anys va donar 0,44 mg/l a la prova d'alcoholèmia, el màxim són 0,25 mg/l, i els agents el van denunciar administrativament i li van immobilitzar el vehicle.\nD'altra banda, ahir al migdia la Policia Municipal va denunciar un home de 48 anys que es va negar a fer la prova d'acoholèmia. L'home circulava per davant del Complex Egara dels Mossos amb clars símptomes d'anar begut, segons la Policia. Els agents del cos el van denunciar per negar-se a sotmetre's a aquesta prova, per conduir sota la influència de begudes alcohòliques i per conducció temerària.\nEl cos policial recorda que és obligatori que qualsevol conductor que circuli per les vies públiques s'ha de sotmetre a les proves legalment establertes quan se'ls hi requereixi. Com que en aquest últim cas l'home es va negar, se li va immobilitzar el vehicle.


Tere Morató, a prop de fer el salt a la Primera Divisió espanyola a les files del Rayo Vallecano\nMorató, a l'esquerra, celebra un títol de lliga amb el Barça.\nActualitzada 04/08/2020 a les 06:29\nDesprés d’abandonar la disciplina de l’FC Barcelona aquest estiu, Tere Morató podria fer el salt a la Primera Divisió espanyola la propera temporada. Segons apunten mitjans madrilenys i ha pogut confirmar el Diari, la futbolista està a prop d’arribar a un acord per incorporar-se a la disciplina del Rayo Vallecano. El conjunt de la capital espanyola és un dels clàssics de la competició del país veí i el curs passat va acabar la lliga en vuitè lloc, quan es va haver de suspendre per la Covid.\nMorató ha estat vinculada a l’FC Barcelona des del 2016, quan hi va arribar procedent de l’Enfaf. Al llarg d’aquests anys va formar part del filial blaugrana, on va tenir força protagonisme i fins i tot va fer dues pretemporades amb el primer equip del Barça i va debutar en un amistós contra l’Europa amb dos gols. A més, va proclamar-se campiona de lliga dues vegades.


Girona s'ofereix per acollir refugiats del vaixell Aquarius - El Gerió Digital\nGirona s'ofereix per acollir refugiats del vaixell Aquarius\nL'alcaldessa ha fet arribar a Torra la disponibilitat per donar ajuda\nDijous, 14 de juny de 2018 15:00h\nTrasllat des de l'Aquarius als vaixells de la guàrdia costanera i la Marina italiana el 12 de juny © ACN\nL'Ajuntament de Girona s'ha ofert per acollir a la ciutat persones refugiades que viatgen a bord del vaixell Aquarius. De moment, d'acord amb la disponibilitat dels recursos que es gestionen des d'Igualtat i Drets Socials, des del consistori s'ha ofert allotjament i ajuda per a dues famílies. L'alcaldessa de Girona, Marta Madrenas, ja ha expressat aquesta voluntat al president de la Generalitat, Quim Torra. "Ens posem a disposició del president i de les institucions catalanes per acollir les persones que faci falta a la nostra ciutat", ha dit l'alcaldessa. "Estem davant una situació d'emergència a la qual hem de respondre amb humanitat i dignitat", hi ha afegit.\nDes de l'Ajuntament de Girona, a través dels serveis d’Igualtat i Drets Socials i de Cooperació, s'han establert contactes amb la Xarxa de Ciutats Refugi d'Espanya per traslladar al govern de l'Estat la necessitat de complir amb els compromisos pactats amb Europa i desbloquejar les ajudes en relació amb les persones refugiades.


Bon test per preparar el partit d'Andorra - UE Sant Andreu\nBon test per preparar el partit d’Andorra\nL’equip va variar ahir la rutina d’entrenament fent un partidet contra el Sabadell a la Nova Creu Alta. Tot i el 2-1 final favorable als arlequinats, els quadribarrats van fer un bon paper davant un equip de Segona A i van retrobar les bones sensacions perdudes a València. Borja es va lesionar.\nUn camp de gespa natural, com el que els andreuencs es trobaran diumenge, i un gran rival, com és el Sabadell. Totes les condicions perquè l’equip pogués recuperar la confiança. A més tota la plantilla, a excepció dels lesionats Marcos i Dídac, van poder gaudir de minuts, inclòs Toni Vela, recentment arribat al club. Un Toni Vela que, per problemes burocràtics amb L’Hospitalet, encara no estarà disponible de cara el proper partit de lliga.\nTornant a l’entrenament, Baha va fer el primer pels sabadellencs a la mitja hora de joc, Marc Martínez va empatar pocs minuts després de penal, i ja a la segona part, Florian va donar el triomf als locals. Tot i el resultat, les sensacions van ser molt bones per l’equip quadribarrat. La mala notícia, la lesió al genoll de Borja, que en una relliscada es va haver de retirar del camp. Aquesta tarda se li faran proves mèdiques per determinar l’abast de la lesió, però tot apunta a que, malgrat la inflamació que té, no serà una lesió greu.


Compromís insta abandonar polèmiques entre cultura i turisme pel Castell de Santa Bàrbara i arreglar zones com el parking\nNatxo Bellido: “Més enllà del gust per il·luminar el Castell, que massa vegades acaba per tapar la potent visibilitat de la fortalesa, el que cal és inversió en el Castell i un Pla d’Usos consensuat entre Turisme i Cultura”\nCompromís mostra la seua preocupació davant les polèmiques entre Cultura i Turisme per la planificació de les activitats en el Castell, mentres deurien de de centrar-se en consensuar des de les dos àrees un full de ruta per als usos i activitats que, efectivamente, no deuen suposar mai un perill per al conjunt patrimonial de la fortalesa i del seu enclau natural del Benacantil. Per això, “des de Compromís, - tal i com ha explicat el portaveu Natxo Bellido- recolzem la decisió de Cultura d’impedir un espectacle de llums en el Castell, si consideraven que podria tindre perill, però l’exigim que demane pressupost per a realitzar les inversions necessàries que té pendent la fortalesa i el seu entorn de la muralla. A més, a més, el gust per les lluminàries en el Castell, per part de Barcala i el seu govern, està acabant sent obssessiva i per la seua reiteració acaba amb el caràcter excepcional que havia de tindre esta il·luminació i resta visibilitat a la potencia visual de la fortalesa alacantina. No és tolerable, insistim, l’estat d’abandonament en la qual se troben zones del Castell, com ara el seu aparcament”\nPer això el portaveu de la coalició progressista ha reiterat que “el traspàs de competències que s’ha produït en la gestió, tant del Castell de Santa Bàrbara com del Castell de Sant Ferran, ens genera intranquil·litat i més encara quan vegem descoordinació entre Sánchez i Manresa i que no se poden d’acord sobre els usos del Castell. Per això, cal posar de manifest, com se va dir en l’anterior Patronat de Turisme, la necessària participació dels tècnics de la regidoria de Cultura en el Pla d’Usos que s’acaba d’anunciar des de Turisme. Això sí, esperem que este anunci, el del Pla d’Usos, no siga un altre projecte frustrat del Patronat com ha sigut el procés de selecció de la Gerència del Patronat, l’elaboració del Pla Estratègic o la remodelació del Patronat, de la qual encara no sabem res”.\nTransicions arriba al Paranimf de la UA de la mà del Centre de Formació i Creació d'Arts Circenses\nLa presència del cos i la sexualitat en la poesia femenina centra el Congrés Internacional Les Portes del Meu Regne. Escriptures del Cos en les Poetes Espanyoles Contemporànies (1900-1968) en la UA\nL'alacantí Paco Torreblanca rep el premi de millor pastisser de 2020\nLa Universitat d'Alacant analitza el futur de la investigació i la formació culinària després de la pandèmia


Així seria el 2015 segons Spielberg | Les Barraques Digitals\nAixí seria el 2015 segons Spielberg\nPosted on Juny 3, 2021 by Alexandra Molina\nSegur que tots heu vist la trilogia de pel·lícules “Retorn al futur” (1985), on un adolescent (Marty Mc Fly) i un científic boig (Emmet Brown) transformen un DeLorean DMC-12 en una màquina del temps i viuen una sèrie d’aventures que comprometen el seu present, passat i futur.\nPortada de “Retorn al futur”\nEn la segona pel·lícula (1989), el professor Brown (aka Doc) descobreix que, en el futur, el fill de Marty anirà a la presó per un delicte que va cometre obligat pels seus companys de classe, així que Doc i el seu amic tornen a viatjar en el temps per evitar que passi, però aquest cop van al 21 d’octubre de 2015. Un cop estan allà, troben un món molt diferent al que van deixar enrere a la seva època (1985). Fins a quin punt va predir Spielberg el món del futur?\nDates de viatge temporal al DeLorean\nTan aviat com la màquina del temps apareix al 2015, es veu com un cotxe volador quasi els atropella ja que, a les pel·lícules de ciència ficció dels anys 80, era molt típic fer aparéixer cotxes voladors.\nAvui dia, però, també hi ha prototips de cotxes voladors, encara que no sel’s permet volar a espais aeris no controlats, ja que no estan homologats.\nPrototip de cotxe volador\nVambes Nike amb “robocordons”.\nBambes “Nike” de la pel·lícula\nDesprés de l’èxit que va tenir la trilogia, Nike va posar en venda el model que apareix a la pel·lícula; el qual es va vendre amb molta facilitat. A dia d’avui, hi ha innumerables rèpliques de les famoses sabates.\nQuan Marty passeja per la ciutat del 2015, passa per davant d’un cinema que té un anunci molt futurista per la pel·lícula “Tauró” (popular als 80): Un holograma que sembla que es cruspeixi a qui passa per davant.\nMarty espantat per l’holograma (ja que als 80’s no hi havia)\nAra, els hologrames formen part d’exposicions a museus o fins i tot zoològics, i tenen millor qualitat que els que va predir Spielberg.\nIceberg, oceà i foca hologràfics al Japó (2019)\nHi ha molts més aparells moderns que apareixen a la pel·lícula, però això ho haureu de descobrir per vosaltres mateixos. Agafeu una bona manta i unes crispetes, i a gaudir d’una tarda de cinema!\n« Expulsen de la Casa Blanca als gossos de Biden després d’un comportament agressiu Les dones surten al carrer a manifestarse malgrat la pandèmia »


Riudecols té una taxa de risc de rebrot de més de 10.000 punts | Aj. Riudecols\nPreocupació a Riudecols: Es disparen els casos positius en coronavirus\nEl municipi registra una taxa de risc de rebrot de 8.394,95 punts i una Rt de 3,00\nper Laia Solanellas 17/01/2021 06:00h\nAviat farà un mes del dia més feliç per a molts veïns de Riudecols, després que el 'Gordo' de la Loteria de Nadal toqués gairebé íntegrament als treballadors d'Indústries Teixidó, que es van repartir fins a 180 milions d'euros. Bona part del poble i dels municipis del voltant, d'on són la majoria dels empleats, van ser afortunats. Ara, però, l'ambient al municipi del Baix Camp ja no és festiu, sinó tot el contrari, a causa d'un preocupant augment dels casos de coronavirus.\nEn les darreres dues setmanes els casos a Riudecols han crescut de manera important, deixant una taxa de risc de rebrot que fa feredat: 8.394,95 punts —ha arribat als 10.920—. La velocitat de reproducció del virus (Rt) és de 3,00. Són dades d'aquesta setmana facilitades pel Departament de Salut a través del seu portal 'Dades Covid'. Amb aquestes dades, Riudecols és el segon municipi a les comarques de Tarragona amb el risc de rebrot més alt, després de Paüls (Baix Ebre) on el brot de Covid-19 ha disparat el risc de rebrot als 32.917,52 punts.\nPel que fa als casos, segons les dades recollides pel '3/24', en els darrers 14 dies s'han registrat 33 casos de Covid-19 diagnosticats amb proves PCR i tests d'antígens. D'aquests, 27 s'han registrat l'última setmana. Tenint en compte que Riudecols té tan sols 1.180 habitants, són dades que fan disparar els indicadors. Des del Departament de Salut, però, de moment no consta cap brot, malgrat que al poble l'alerta és màxima, i és que famílies nombroses senceres han donat positiu en els últims dies i el temor de contagiar-se cada cop és més gran. De totes les proves PCR i tests d'antígens que s'han realitzat a Riudecols, el 41,67% han resultat positives, una altra dada que marca el municipi en color vermell intens.\nTarragona, de vermell\nLa demarcació de Tarragona és un dels punts calents de la Covid-19 en aquests moments, tot i que és la tendència arreu de Catalunya. Segons les últimes dades del Departament de Salut, des de l'inici de la pandèmia hi ha hagut 36.745 positius i 942 morts. En aquests moments, els hospitals del Camp de Tarragona ja aguanten una pressió hospitalària molt alta a causa del coronavirus, amb 307 pacients ingressats, mentre que el risc de rebrot i la velocitat de propagació del virus es troben molt alts tant a les Terres de l'Ebre com a Tarragona.\n«No s'hauria d'haver produït»: Dur cop d'Argimon contra l'alcalde i regidor de Riudoms\nConselleria de Salut salut Riudecols Coronavirus


Gairebé un de cada cinc persones grans complementa la dieta amb productes especials | Revista - Part 4\nAlimentació i envelliment: enquesta a persones més grans de 65 anys : Gairebé un de cada cinc persones grans complementa la dieta amb productes especials\n[Pàg. 1] Gairebé un de cada cinc persones grans complementa la dieta amb productes especials\n[Pàg. 2] Alimentació variada, moderada i equilibrada\n[Pàg. 3] Quan la dieta no és suficient\n[Pàg. 4] Millor prevenir\nVes a la pàgina anterior: « Quan la dieta no és suficient


EQUIP D'ORIENTACIÓ FEDERAT. Competició esportiva · Equips UA\nEQUIP D'ORIENTACIÓ FEDERAT Competició esportiva · Equips UA\nEQUIP D'ORIENTACIÓ FEDERAT\nLa Universitat d'Alacant participa en la lliga O-PEU de Divisió d'Honor de la Federació Espanyola d'Orientació, i en la lliga Autonòmica de la Federació d'Orientació de la Comunitat Valenciana.\nL'equip d'orientació de la Universitat d'Alacant, des de 2005, competeix a nivell autonòmic i a nivell nacional, aconseguint actualment la Divisió d'Honor, màxima categoria nacional.\nL'orientació pel seu sistema de competició facilita i promou la participació segons categoria i nivell, creant un espai de promoció esportiva entre tota la comunitat universitària.\nLa Universitat d'Alacant reuneix per la seua ubicació, geografia i climatologia, unes condicions ideals per a la pràctica d'aquest esport, amb espais emblemàtics per tota la província d'Alacant per a la realització d'entrenaments, competicions i tornejos.\nDes de l'equip d'orientació, es promou el projecte "Deporte i Família", facilitant que familiars directes de l'equip puguen tenir la llicència esportiva per a poder participar en les competicions, permetent gaudir de l'orientació en família, en disputar-se en la pròpia competició totes les categories segons edat i nivell.\nAssessor científic: Férriz Valero, Alberto\nVídeo promocional equip UA\nFederació Espanyola d'Orientació: www.fedo.org\nFederació Valenciana d'Orientació: www.fedocv.org\nVIII Trofeu Universitat d'Alacant\nLa Consellería d'Educació, Recerca, Cultura i Esport, a través de la convocatòria de subvencions destinades als clubs esportius d'elit amb participació en competicions oficials internacionals o lligues de màxima categoria estatal d'esport no professional en 2020, ha concedit a l'equip d'Orientació de la Universitat d'Alacant la subvenció de 3.990€, per competir en la lliga de Divisió d'Honor de la FEDO.


El búnquer del Coll de Pal | INDRETS OBLIDATS\nEl búnquer del Coll de Pal\nAl nord de la serra Cavallera, important carena muntanyosa de l’interior del Ripollès, hi ha diversos búnquers defensius de la Guerra Civil, pel voltant del Taga i aquest situat al nord del Coll de Pal (1.777 m. d’altitud) que separa el Puig Estela del Puig del Pla de Pasteres.\nL’estat de conservació és força bo encara que l’accés al seu interior és molt dificultós. Segurament l’acumulació d’estrats a l’entrada amb el pas del temps impedeixen d’entrar-hi millor. La veritat és que des del lloc hi ha una bona panoràmica de la Vall del Segadell i sobre la Collada Verda i seria un bon punt defensiu en cas de necessitat. En cas de tempesta, també podria fer d’aixopluc precari.\nNota important: El 23 de maig del 2013 rebo un correu del Sr. Ernest Serratosa i Casanelles que em fa uns precisos aclariments i m’aporta documentació important referent al búnquer del Coll de Pal i d’altres de Serra Cavallera que còpio literalment:\nHi ha tres búnquers per metralladora, incloent el que indiques, al nord de Coll de Pal, i un conjunt de tres entrades de refugi per personal, al sud i a la dreta del coll, més un búnquer d’observació i comandament de batalló a l’esquerra del cim del Pasteres i un altre búnquer per metralladora en mig del bosc que hi ha entre el cim del Puig Estela i l’Estany del Tarter. Tots sis elements NO van ser construïts durant la Guerra Civil, com dius en el blog, sinó entre els anys 1950 i 1952, aquests en concret. Formen part del “Centro de Resistencia 39”, dins de la “Organización Defensiva de los Pirineos”,\nun sistema defensiu que es construeix entre el 1943 i el 1955, escampant uns 4.500 búnquers de diferents tipus entre El Port de la Selva i Hondarribia, per la serralada dels Pirineus. La finalitat de l’obra era evitar una invasió primer dels alemanys i després dels\naliats durant i després de la Segona Guerra Mundial. El projecte complet mai s’acaba i mai va entrar en servei.\nAccés: Només es pot arribar a peu al búnquer i cal una bona excursió. Cal situar-se al poblet de l’Abella (1.200 m. d’altitud). S’hi arriba per una carretera asfaltada que surt a mig camí de les poblacions de Llanars i Vilallonga de Ter a la Vall de Camprodon. Un cop a l’Abella, situats davant de l’hostal Ca la Rosa, ja es veuen els senyals blancs i grocs del PR C-189 que heu de seguir fins al búnquer. Primerament per pista, el camí baixa suaument fins a creuar la riera de l’Abella. Un cop a l’altra banda, la pista comença a pujar més durament. Després la pista passarà a ser camí de ferradura molt bonic i herbat. Aquest camí es fa molts cops a cavall. Arribeu a la font dels Ocells amb un gran abeurador i rètol de la xarxa Itinerànnia. Només cal fer la pujada definitiva cap al búnquer situat a 5 minuts abans d’arribar al Coll de Pal i a la dreta del camí. Heu tardat unes 2 hores i 30 minuts de caminada.\nL'entrada va ser publicada el Búnquer, Ripollès i etiquetada Búnquer del Coll de Pal, Coll de Pal de Portolès, l'Abella, PR C-189, Puig del Pla de les Pasteres, Serra Cavallera per Josep Mauri. Guarda l'enllaç permanent.\n2 pensaments sobre “El búnquer del Coll de Pal”\nRetroenllaç: Fortificacions defensives a la Serra de Montgrony | INDRETS OBLIDATS


EL BLOG DE CICLE MITJÀ: 2011\nAquest any els nens i les nenes de 4t, hem estat de colònies a Mas Batllori, on, a més de passar-ho molt bé, hem fet i après moltes coses.\nEl primer dia vam visitar el llac de Banyoles, on ens vam aturar a prendre l'esmorzar.\nUn cop vam arribar, vam veure les habitacions, vam menjar i el Pepito ens va explicar les activitats que faríem al mas.\nAquí us posem les fotos de les activitats que hem fet i l'enllaç al Glog\na 11/21/2011 :: Leave a comment...0 comments\nFEM MOTS ENCREUATS\nANIMALS ADRIÀ 4A\nESPORTS CARLOS 4A\na 9/22/2011 :: Leave a comment...0 comments\nPassa-t'ho bé... i prepara't per al curs vinent!\nRecull d'enllaços d'activitats per a l'estiu:\na 6/30/2011 :: Leave a comment...0 comments\nEls nens i nenes del Cicle Mitjà han fet unes sessions a Educació Física d’Acrosport. L’acrosport és un esport original i acrobàtic que permet al nen crear figures artístiques amb el seus companys, de forma que sigui una activitat enriquidora i cooperativa.\nUs deixem una mostra de les figures més artístiques creades per ells mateixos.\na 6/06/2011 :: Leave a comment...0 comments\nENS VISITA LA GISELA POU\n“Per tal de crear una història cal descriure un problema… no serveix tan sols amb enumerar una sèrie de fets… s’ha de crear incertesa, curiositat…”\n“La descripció dels personatges ha de basar-se en fer-los fer… no en dir com són…”\n“El pas previ per a convertir-se en escriptors és llegir i llegir molt…”\nAquests i molts altres, van ser alguns dels consells que ens va deixar l’entranyable visita de la GISELA POU al nostre centre. Els alumnes de 3r van poder recordar amb ella les vivències de la Sara Pegues i van descobrir moltes més coses… Volem tornar a agrair-li en aquest espai que hagi pogut compartir amb nosaltres una estona, de ben segur, inoblidable per a tots. Ha estat un autèntic plaer!\na 4/05/2011 :: Leave a comment...0 comments\nTREBALLEM ELS EUROS AMB LA PDI\nEls alumnes de quart hem treballat el nostre sistema monetari. Ja coneixem totes les monedes i bitllets que podem fer servir per anar a comprar, per guardar a la nostra guardiola i saber quant hem estalviat,...\nHem fet exercicis en la pissarra digital interactiva, primer combinant monedes i bitllets per fer una quantitat o arribar a una quantitat. També hem triat monedes i bitllets per poder comprar objectes i també quin canvi hem de tornar, depenent dels diners que hem utilitzat per pagar.\nSi voleu practicar aquests exercicis a casa, entreu en aquest enllaç d'activitats interactives de la pàgina web de l'escola, on trobareu els arxius i les instruccions per poder realitzar-los. Podeu demanar als pares i les mares que us ajudin en la tasca de descarregar els arxius.\nTambé podeu practicar una mica més a casa altres exercicis, com el del Restaurant, que es troba a l'edu365 i al que podeu accedir clicant a l'enllaç.\nBon profit i vigileu amb el canvi!\na 3/15/2011 :: Leave a comment...1 comment\nNOVA PÀGINA AL BLOC DE CONTES AMB VALORS ELABORATS PER L'EQUIP D'ESPURNA:\n21 Les llavors màgiques\n20 Li Wu\n19 El rossinyol\n18 El petit avet\n17 El rellotge que mai anava a l'hora\n16 L'ós i els amics\n15 Els quatre dracs\n14 Els sis cecs i l'elefant\n13 La planta presumida\n12 L'encantador de serps\n11 La gran cursa\n10 La sopa de pedres\n9 El niu del cucut\n8 Els músics de Bremen\n7 La formiga i la cigala\n6 El cèrvol a la font\n5 El vestit nou de l'emperador\n4 La unió fa la força\n3 El xacal i l'eriçó\n2 La guilla i el raïm\n1 El lleó i el ratolí\na 2/07/2011 :: Leave a comment...0 comments\nAPADRINAMENT TERCER P4\nAPADRINAMENT QUART - P5\nAquest és el primer dia d’apadrinament lector. Els nens i nenes de quart apadrinem als de P5.\nEns acabem de conèixer i estem molt contens. Treballar amb els més petits ens fa sentir més grans i responsables. Ens ho passem d’això més bé.\na 2/06/2011 :: Leave a comment...0 comments\nESTUDIEM LES PLANTES A QUART\nA les classes de 4t estem estudiant les plantes. Hem fet els germinadors de mongetes, cigrons i llenties, podeu observar en les fotografies com han anat creixent de mica en mica. Algunes ja les tenim trasplantades a casa i continuen creixent.\nCom estem estudiant la flor i les seves parts l’Esther ha portat aquestes on podem apreciar molt bé el pistil i els estams, a més dels pètals i sèpals.\nAlguns nens i nenes també han portat d’altres flors per observar-les.\na 2/01/2011 :: Leave a comment...0 comments\nTria personatges, text i música... i acció\nMIREU EL PRIMER EXEMPLE FET PEL MARTI\na 1/28/2011 :: Leave a comment...0 comments


El Col·legi reivindica el codi deontològic menystingut per la CCMA al Parlament | Sindicat de Periodistes de Catalunya\nEl Col·legi reivindica el codi deontològic menystingut per la CCMA al Parlament\n- Ds 19 nov 2016\nEl Col·legi de Periodistes de Catalunya (CPC) i el Consell de la Informació de Catalunya (CIC) lamenten que la CCMA menystingui el codi deontològic en seu parlamentària i el vulgui acotar exclusivament als seus associats. Els dos organismes han emès un comunicat conjunt en el qual «deplorem profundament que amb tots els esforços per "Revisar, Recuperar, Replantejar, i Recordar" que existeix un Codi Deontològic de la professió periodística, que tot just acabem de validar en el marc del VI Congrés de Periodistes, la Corporació Catalana de Mitjans Audiovisuals (CCMA), l’empresa pública de referència a Catalunya, el menystingui i el vulgui acotar estrictament als col·legiats i col·legiades».\nEl CPC i el CIC asseguren que «ens entristeix profundament que, quan tots els esforços de la majoria de mitjans públics de proximitat del país s’adhereixen al Codi Deontològic, quan molts col·legiats i col·legiades el promouen com a document base d’una millor praxi del periodisme, la CCMA en seu parlamentària se’n desdigui per justificar la vulneració d’un dels punts del Codi: la delimitació clara entre publicitat i informació.»\n«Denunciem el menysteniment inadmissible de la presidenta en funcions de la CCMA envers el Codi Deontològic del Col·legi de Periodistes i la manca de respecte pel mateix Llibre d'Estil de la CCMA que diu defensar. Cal recordar-li que el Llibre d'Estil agafa com a referència en algun punt el Codi Deontològic del Col·legi de Periodistes ( 1.1.3.2.2 clàusula de consciència). El Llibre d'Estil de la CCMA també coincideix amb el Codi Deontològic quan considera incompatible l'exercici del periodisme i la publicitat, el que suposa un clar conflicte d'interessos ( 1.1.3.3.2 Incompatibilitats i 2.1.1.2.3 Restriccions informatives, censura i autocensura). És, per tant, tota una irresponsabilitat que la vicepresidenta de la CCMA ignori els principis bàsics de l'exercici periodístic.»\nEl comunicat acaba dient que «som molts els periodistes, col·legiats i no col·legiats que maldem diàriament per un millor exercici de la professió per tal de servir millor els ciutadans d’aquest país. Sabem que la majoria de mitjans s’han dotat dels seus Llibres d’Estil i dels seus comitès professionals, i valdria la pena recordar que aquest és un fet pel qual el Col·legi de Periodistes ha lluitat durant anys perquè així sigui a tots els mitjans públics o privats. És per això que sorprèn i entristeix doblement la posició de la CCMA relegant el Codi Deontològic a un document de voluntats individuals.»


La màgia de la pantalla gran\n2001 SPACE ODYSSEY. || JOAN MUNDET\nÀngela Bailén, membre del Club Cinema Castellar i de la Comissió BRAM! 2019\nTotalment immersos dins un context actual tan viu i canviant com és el del món audiovisual, amb les noves plataformes i les noves maneres que ens ofereixen de veure cinema, sèries, documentals, etc., plataformes com Netflix ens donen l’opció d’accedir a continguts de maneres diferents a les tradicionals. Això mateix ja hauria de ser enriquidor des del moment que ens permet adaptar als nostres horaris i a la nostra disponibilitat una oferta de propostes amplíssima: veure la nostra sèrie favorita quan i on ens vagi bé, també des d’altres dispositius... no cal ser ni a casa ni davant la pantalla del televisor per poder veure aquell documental, aquella sèrie o aquella peli que ens interessa.\nAquestes noves formes de veure el cinema han entrat a les nostres vides per quedar-se i, en un món tan fluctuant i de canvi constant, hem de saber aprofitar els avantatges que ens ofereixen i fer-ne un bon ús. Però tot i acceptant-les i reconeixent-les, mai haurien de poder reemplaçar i menys substituir el visionat en pantalla gran i en una sala de cinema. No ens podem desfer de l’embolcall màgic que representa una sala de projecció. L’evasió que et permet una sala de cinema no admet comparacions. Al cine pots oblidar les pampallugues dels telèfons mòbils, els sorolls de l’entorn més immediat i tot tipus d’interrupcions domèstiques que es produeixen quan ets a casa. Diríem que es donen les condicions adequades per submergir-te durant una hora i mitja o dues hores en una altra vida i en unes altres històries.\nAquesta és la màgia i mai serà el mateix veure una pel·lícula al cinema o a la pantalla d’un telèfon mòbil o d’una tauleta, mentre vas en tren a treballar. A més, i enfront el consum individualitzat que suposen l’ús d’aquests dispositius, les sales de cinema ofereixen una experiència col·lectiva. Anar al cine és un acte social que afavoreix les relacions humanes al poble o a la ciutat, permet compartir impressions sobre allò que has vist i fins i tot afavoreix l’activitat econòmica als bars, restaurants i comerços del voltant.\nEns podem fixar en un exemple recent. Els usuaris de Netflix poden veure pràcticament en exclusiva una pel·lícula tan premiada i anomenada com Roma sense sortir del menjador de casa seva. Doncs si tenen l’oportunitat de poder veure-la en alguna de les poques sales de cinema on s’ha estrenat, veuran una pel·lícula diferent de la que van veure al televisor de casa. Per polzades que aquest tingui, la fotografia en blanc i negre, amb aquells plànols generals que acaben sent plànols seqüència, i aquella recreació del Mèxic dels anys setanta tan aconseguida, no es poden valorar ni apreciar de la mateixa manera veient-la al cinema o veient-la a la televisió. Per tant, reivindiquem que, si més no, hi ha un determinat tipus de pel·lícules més aconsellables de veure en pantalla gran, tot i les plataformes que ens les puguin oferir, si el que volem és gaudir del bon cinema i totes les seves virtuts.\nSense sortir del tema de les plataformes, l’11è BRAM! ha estat sensible al context actual i projectarà com a novetat la sèrie Arde Madrid de Movistar+. A Castellar tindrem el privilegi de poder-la veure en pantalla gran en una marató que comptarà, a més, amb la participació de la seva creadora, la castellarenca Anna R. Costa.\nI sense perdre l’essència social, i també en pantalla gran, la mostra ens brindarà diversos eixos temàtics: la mirada femenina al cinema, l’activisme i el feminisme, els drets del col·lectiu LGTBI, la memòria històrica... un seguit de temes que constantment cal reivindicar, denunciar, recordar perquè malauradament no perden vigència, malgrat el pas del temps. Tot plegat, preparat a cura pel Club Cinema Castellar Vallès: som amants del cinema i, en definitiva, públic que s’ha organitzat per acostar un cinema que combina reflexió, art i entreteniment... ah, i que aposta per la versió original.


Alemanya arriba als 41 milions de treballadors, rècord d'ocupació\nT.G. BARCELONA Actualitzada el 03/01/2012 00:00\n260x366 La cancellera alemanya, Angela Merkel, just després de gravar el discus de Cap d'Any. / ODD ANDERSEN / EFE La cancellera alemanya, Angela Merkel, just després de gravar el discus de Cap d'Any. / ODD ANDERSEN / EFE\nEl motor europeu ha fet miques un altre rècord, en aquest cas d'ocupació. Alemanya va comptabilitzar l'any passat 41 milions de treballadors amb domicili al país centreuropeu. Es tracta de la xifra de persones ocupades més elevada des de la unificació alemanya el 1990, segons va anunciar ahir l'Oficina Federal d'Estadística (Destatis). Alemanya va registrar una mitjana de 41,04 milions de treballadors, una xifra que representa un augment de l'1,3% respecte del 2010 (535.000 persones), informa Efe.\nEl nombre de desocupats es va reduir en 446.000 treballadors, fins a 2,5 milions. La taxa d'atur del novembre (l'última dada, tenint en compte que avui mateix el govern donarà a conèixer la del desembre) es va situar en el 6,4%. El sector més actiu durant el 2011 va ser el de serveis, que va incrementar un 4,2% l'ocupació, seguit de l'agricultura (2,3%) i la indústria (1,7%). Fins i tot la construcció va créixer un 1,6%.\nTreball amb sous mínims\nUna de les raons que pot explicar aquest èxit són les anomenades minifeineses a dir, contractes amb sous mínims, segons assenyala el diari Der Spiegel . Aquesta modalitat suposa un sou de 400 euros al mes amb un límit de 40 hores. De fet, hi ha set milions de persones contractats en aquestes condicions. Aquesta fórmula va ser impulsada dins el programa de reformes estructurals denominat Agenda 2010 del canceller socialdemòcrata Gerhard Schröder (1999-2005). En la seva etapa es va arribar a un total de cinc milions d'aturats. En el seu origen, aquests contractes havien de servir només per reincorporar aturats al mercat de treball. A Espanya, la patronal CEOE s'ha mostrat a favor d'un sistema contractual que contempli l'adaptació de les minifeines.\nAls milions de persones amb aquests contractes cal afegir-hi cinc milions més que cobren per sota dels 6,5 euros a l'hora i que també s'inclouen en les estadístiques de l'atur alemany.


CNAM - II Trofeu Synera Match Race: crònica - J80 Catalunya\nCNAM - II Trofeu Synera Match Race: crònica\nEl cap de setmana del 27-28 de març va celebrar-se el Trofeu Synera de Match Race al CN Arenys de Mar on van participar-hi 6 tripulacions.\nDissabte va fer un vent de ponent d’entre 10 i 25 nusos que van permetre fer un total de 12 regates, les quals van ser molt igualades entre les tripulacions participants.\nLa tripulació de Dénia amb el seu patró Juan Calvo va tenir mala sort a la primera regata ja que va trencar la vela, la qual cosa els va fer perdre el primer enfrontament. Tot i que finalment van aconseguir la primera posició, la tripulació de David Arnaus (CNAM), que va finalitzar en segon lloc, no els va posar les coses fàcils. En tercera posició va finalitzar l'altre tripulació del Nàutic d'Arenys patronejada per Jofre Rabada.\n3r. IGEOTEST MARINA Jofre Rabadà\nEl match race és un format de competició molt diferent del que estem acostumats. Es tracta d’una competició entre dos vaixells iguals on l’estratègia i la tàctica són fonamentals per a guanyar. Només hi participen dos vaixells en cada prova, on totes les tripulacions participants s'acaben enfrontant entre elles. Les proves es caracteritzen per la seva curta durada de només 10 minuts.\nAquesta ha estat la primera regata de match race de l’any que organitza el Club Nàutic Arenys de Mar, però està previst que se'n faci una altre al mes de juny i una més al novembre. El Nàutic d'Arenys vol apostar pel format de competició match race i per aquest motiu pretén dur a terme activitats complementaries com entrenaments i formació.


El Cruïlla tanca la primera jornada amb la detecció de 126 positius entre els més de 15.000 espectadors\nCap dels diagnosticats van poder accedir al recinte del Fòrum\n09.07.2021 - 07:14\nActualització: 09.07.2021 - 09:14\nEl Cruïlla ha detectat 126 contagis entre els més de 15.000 assistents —per sota dels 18.000 esperats inicialment— a qui es van fer proves d’antígens en la primera jornada del festival. El Cruïlla ha preparat un gran dispositiu al CCCB, que s’ha convertit en un espai on fer proves diagnòstiques fins a 25.000 persones cada una de les tres jornades de festival.\nEl certamen va començar a fer les primeres proves dijous al matí entre els treballadors i artistes, on ja es van detectar els primers infectats. De fet, Sergi Sales (conegut artísticament com a Senyor Oca), va donar positiu al test d’antígens i no va poder tocar en la inauguració del festival. Cap dels 126 positius ha pogut accedir al recinte del festival.


Sabadell podrà gastar entre 1,5 i 2 milions més per la Covid-19 (a canvi de deixar els seus estalvis a l'Estat) - Diari de Sabadell\nSabadell podria gastar entre 1,5 i 2 milions d'euros més a canvi de cedir els estalvis municipals a l'Estat. Segons les estimacions realitzades per fonts municipals al D.S., el nou marc legal permetria un augment considerable de la despesa. El preu a pagar, però, s'allargaria més enllà d'aquesta dècada.\nEl Govern d'Espanya –amb el suport parcial de la Federació Espanyola de Municipis i Províncies (FEMP)– vol alliberar el límit de la despesa dels ajuntaments, però amb unes condicions rígides: els ajuntaments hauran de deixar els diners de la caixa municipal –gran part dels romanents i superàvits– a l'Estat, que els retornarà l'import amb interès negatiu (-0,192% anual) a deu anys vista (2030) o positiu (+0,05%) si allarguen el prèstec a l'Estat fins el 2035. És probable que, per gastar més ara, els municipis rebin menys del que han cedit en un futur.\nQuant es podrà gastar? I quan es retornarà?\nAcceptar aquest marc permetrà als ajuntaments gastar el 35% del romanents. Després d'anys d'estalvi forçós per la normativa estatal, l'Ajuntament de Sabadell acumula 45,6 milions d'euros en romanents, amb un estalvi net del 2019 de 9,6 milions d'euros.\nQuants diners s'haurien de cedir a l'Estat? Segons fonts municipals, no s'haurien d'enviar els 45,6 milions, sinó una part: entre 5 i 7 milions d'euros, després d'extreure amortitzacions i despeses ja realitzades, com els 7 milions d'euros que s'han invertit fins ara per fer front als efectes de la Covid-19.\nI d'això, què es podria gastar des de Sabadell? Els Serveis Econòmics de l'Ajuntament n'estan estudiant l'impacte. Es pot estimar, a partir de la informació sobre els romanents, que es podria disposar amb una forquilla d'entre 1,5 i 2 milions d'euros extres. Per fer-se una idea de la importància de la quantia, es pot comparar amb inversions reals que s'han d'executar enguany: alguns exemples són les reformes al polígon de Can Roqueta, amb un cost de 1,6 milions d'euros; la fase tres de les obres al Parc de les Aigües, 891.578 euros; la reurbanització del carrer Onyar (Torre-romeu), 770.196 euros; o l'ampliació de la flota d'autobusos per la TUS (83.017 euros).\nEn cas que l'Ajuntament s'aculli al pla de despesa i disposi d'aquests milions, en què es podrien gastar? En tot allò que sigui competències pròpia de l'Ajuntament i que tingui vinculació directa, o no, amb la Covid-19. Per exemple, es podran utilitzar les fons per incrementar l'oferta d'habitatge públic i equipaments municipals, fer més zones per a vianants i carrils bici, entre d'altres polítiques de transport públic i sostenibilitat.\nEl govern sabadellenc, dividit\nL'Ajuntament de Sabadell, de moment, no es pronuncia sobre les noves condicions establertes per l'Estat. L'executiu local es guarda les seves cartes, sosté que la proposta de l'Estat està en estudi i que s'esperarà a la represa del curs polític per prendre una decisió. La falta d'un posicionalment respon també a una falta de consens en el mateix executiu.\nHi ha discrepàncies entre els dos socis del Govern municipal –PSC i Podem–. Els grups polítics integrants a l'executiu sabadellenc sí que s'han volgut posicionar, per separat: els socialistes s'alinien amb el govern espanyol. El tinent d'alcaldessa i regidor Pol Gibert apunta que l'Ajuntament s'acollirà a la mesura si permet gastar més. "Si ens convé ho farem", ha assenyalat el regidor, que apunta el nou marc permetrà disposar de "més diners disponibles en un moment en el que hi ha tantes necessitats a la ciutat" i que el ha fet estralls als ajuntaments és la llei Montoro –la llei d'Estabilitat Pressupostària–.\nL'alcaldessa, Marta Farrés, amb la tinenta d'alcaldessa, Marta Morell, en un ple municipal (arxiu) / LL. FRANCO\nPer contra, Podem no amaga les seves discrepàncies. La regidora podemista, Marta Morell, afirma clarament: "No és l'acord que ens agradaria. Els ajuntaments hem de tenir totes les eines financeres necessàries per garantir la recuperació social i econòmica de les ciutats".\nEn el municipalisme català no paren de créixer les crítiques al govern central. L'alcaldessa de Barcelona, Ada Colau, es nega a traspassar els estalvis municipals de la capital catalana a Hisenda. Com també han fet altres alcaldes metropolitans, com el de Badalona (Xavier García Albiol, PP), i d'altres grans ciutats catalanes governades per partits independentistes. I a Sabadell, també hi ha els primers pronunciaments en aquesta línia.\nAixecar la llei Montoro, l'exigència sabadellenca\nÉs excepcional que ERC, Crida, Junts i Ciutadans coincideixin. La nova política sobre la despesa municipal ha unit tots els grups de l'oposició: s'oposen a la posada en marxa dels plans de Moncloa i reclamen derogar la llei d'Estabilitat Pressupostària, que condiciona les arques municipals.\n"S'ha d'abolir la Llei Montoro, tal com es va comprometre el PSOE en les darreres eleccions", apunta el portaveu republicà, Gabriel Fernàndez, que creu que l'administració municipal no pot deixar diners a l'estatal. "L'Estat és qui ha de demanar els recursos perquè té més capacitat i no treure els estalvis dels ajuntaments", afegeix Adrián Hernández, de Ciutadans. La formació constitucionalista i els republicans presentaran conjuntament una moció en el ple municipal de setembre per rebutjar l'adhesió de Sabadell a la nova fòrmula per la despesa municipal. Des de la Crida, la regidora Anna Lara parla en termes de "nova estocada a la poca sobirania" dels ajuntaments.\nLa Llei Montoro limita la despesa de l'Ajuntament des de fa anys / D.S.\n"Els ajuntaments no poden finançar l’Estat. Som la primera trinxera. Hauria de ser del revés", se suma Lourdes Ciuró (Junts) que creu que el prèstec a l'Estat pot condicionar encara més les arques municipals: "No s'hi val deixar uns diners, que potser et tornaran o no, i que l'Ajuntament es quedi amb deutes sense amortitzar", assenyala la portaveu juntaire.\nEnmig de l'encès debat, ERC, Crida i Ciutadans exigeixen un posicionament clar a l'Ajuntament i es dirigeixen directament a l'alcaldessa, Marta Farrés: "Ha declarat de cara la galeria que la seva prioritat és Sabadell, però veiem que no és així. Està posant els interessos del PSOE per davant de la ciutat", exposa l'anticapitalista Anna Lara.\nSabadell podrà gastar més el 2020 i el 2021, però sota noves condicions de l’Estat\nTemes:coronavirus, COVID-19, despesa, pressupostos, Sabadell\nFOTOS: Un accident amb caiguda de fanal obliga a tallar la Gran Via de Sabadell\nEl ple abordarà la instal·lació d'Infermeria a l'Artèxtil\nPodria ocupar un espai de 9.000 metres quadrats al cor de la Gran Via\nCinc nous autobusos híbrids per a la flota de TUS\nA finals del 2020 la flota municipal estarà formada per 28 vehicles de baixes emissions\nJuli Fernàndez: “Sabadell és un repte per a l’independentisme”\nL'Espai Àgora ha acollit la presentació de 'Tornarem a vèncer', el llibre d'Oriol Junqueras i Marta Rovira


setmana reciclatge. Oficina Ecocampus\nSETMANA DEL RECICLATGE EN LA UA (del 28 al 31 d'octubre de 2013)\nPrograma (activitats gratuïtes). Es farà certificat d'assistència d'ambdues activitats\nSi t'interessa saber més sobre el reciclatge de residus i la destinació que se'ls dóna, o si tens dubtes amb la recollida selectiva i no tens clar a quin contenidor va cada residu, apunta't a les activitats gratuïtes organitzades per l'Oficina EcoCampus del Vicerectorat de Campus i Sostenibilitat, per a celebrar la setmana del reciclatge en la Universitat d'Alacant.\nTaller "El bon reciclador". Dilluns 28 d'octubre a las 10:30 h\nEco-tertúlia sobre reciclatge. "ELS RESIDUS NO SÓN BROSSA". Dimarts 29 d'octubre a les 11:30 h\nTeatre al carrer (del 28 al 31 d'octubre per la zona per als vianants del campus)\nLa Universitat d'Alacant gestiona al voltant de 680.000 quilograms de residus per a la seua eliminació o recuperació\nEco-tertúlia sobre reciclatge. "ELS RESIDUS NO SÓN BROSSA"\nDimarts 29 d'octubre. 11:30 h en el saló d'actes de l'Escola Politècnica Superior I (planta biaxa)\nTraducció simultània en llegua de signes\nEl paper i cartó al blau, els envasos de vidre al verd, els envasos lleugers (briks, envasos de plàstic i de metall) al groc i les restes de menjar al normal. Tampoc és tan complicat, no? No obstant açò encara hi ha molts que es qüestionen si de debò és tan important reciclar, si val la pena l'esforç.\nEn aquesta xarrada amena i divertida amb el periodista ambiental José Luis Gallego (col·laborador de Julia Otero en el seu programa d'Onda Cero) descobrirem el dilema ambiental que planteja la gestió dels nostres residus i l'important paper que podem jugar per a contribuir a reduir-ho.\nPerquè la selecció dels nostres residus és un dels gestos més interessants que podem fer a favor del planeta, i en aquesta tertúlia descobrirem com de fàcil i senzill resulta realitzar-ho.\nSi no creus en la importància del reciclatge, si recicles però tens dubtes sobre on va cada cosa o senzillament vols saber que es fa després amb el teu esforç, no dubtes a assistir, et sorprendrà.\nDurada: 1:30 h aprox.\nTaller gratuït "El bon reciclador"\nDilluns 28 d'octubre a les 10:30 h en l'aula 0B01 de l'Aulari II (planta baixa)\nEn aquesta activitat, a través de vídeos i entretingudes dinàmiques de grup s'expliquen qüestions bàsiques de la importància del reciclatge, així com les pautes per a la seua correcta ubicació en els diferents contenidors\nProblemàtica associada als residus d'envasos i d'aparells elèctrics i electrònics (RAEE)\nClassificació dels residus per a la seua correcta gestió\nContenidors específics per a cada residu i alternatives de dipòsit per als RAEE\nLa regla de les 3 R: Reduir, Reutilitzar i Reciclar\nEls Sistemes Integrats de Gestió\nEl paper del consumidor en la gestió dels residus\nEn finalitzar la xarrada es lliurarà a cada assistent una guia de bones pràctiques i material promocional i educatiu relacionat amb el reciclatge\nCerca pel campus els contenidors errants d'ECOEMBES, et divertiràs!!


Es troba la parella a casa nua amb una altra dona i acaba detinguda per difondre’n la gravació - Altaveu el diari digital d'Andorra\nEs troba la parella a casa nua amb una altra dona i acaba detinguda per difondre’n la gravació\nL’arrest d’una resident espanyola de 35 anys va tenir l’origen en la denúncia interposada pel seu company, després que les imatges arribessin a contactes de tots dos\n01/04/2022 (16:38 CET)\nUna imatge d'arxiu d'una parella nua. ARXIU\nLa detenció és recent. Els fets són anteriors, de fa uns dies. I en el rerefons hi hauria un engany. Una suposada infidelitat. En fi, que una dona -resident espanyola de 35 anys- arriba a casa i s’hi troba la seva parella amb una altra dona. Tots dos nus. A part dels crits i del soroll que la situació generés, el que està clar és que el primer, o el segon després de la sorpresa i el cabreig, que fa la jove que se sent despitada és enregistrar l’escena. Gravar-la amb el mòbil.\nSegons les fonts consultades, en les imatges que es van enregistrar hi apareixen de forma indubtable les dues persones que havien estat sorpreses nues. És obvi, doncs, que se les veu poc o molt despullades. La dona suposadament enganyada hauria difós la gravació. Els consultats no han pogut establir l’abast exacte de l’esmentada difusió. Però semblaria clar que la dona va distribuir la gravació entre contactes comuns. Amistats i coneguts que la parella inicial tenien de forma conjunta.\nEls protagonistes de l’escena enregistrada haurien denunciat el cas en sentir violada la seva intimitat. De fet, per aquest motiu s’hauria acabat detenint, després d’uns dies d’indagacions, la dona. Se la va acusar d’un delicte contra l’honor -aquest atac a l’honor per la difusió de les imatges- i d’un altre d’inviolabilitat de domicili. La dona va passar a disposició judicial dimecres a la tarda i va quedar en llibertat després de ser condemnada per la via ràpida.


El Parlament reclama a l'Estat el tancament dels CIE - Social.cat\nEl Parlament reclama a l'Estat el tancament dels CIE\nLa proposta s'aprova amb els vots a favor de tots els grups excepte PP i C'S\nDivendres, 3 de juliol de 2015 | 11:30 h\nEl Parlament va pronunciar-se ahir a favor del "tancament progressiu" dels centres d'internament per estrangers, un posicionament històric després dels 5 anys de lluita de diverses entitats, entre les quals Tanquem els CIE, SOS Racisme i Migra Studium, pel tancament del CIE de la Zona Franca.\nLa votació al Parlament va tenir lloc en el si de la Comissió de Justícia i Drets Humans, on va estudiar-se el document elaborat per un grup de treball, que ha culminat una investigació de sis mesos realitzada per diputats, experts i representants del tercer sector. La resolució ha tirat endavant gràcies als vots favorables de tots els grups de la cambra, excepte PP i Ciutadans.\nLa sessió va ser seguida en el Parlament per una vintena de representats d'entitats en defensa dels drets humans. Els portaveus de les tres entitats que han impulsat la campanya pel tancament han assegurat que l'aprovació és "un pas simbòlic", "un primer èxit en una lluita que fa molts anys que va començar", va remarcar Alba Cuevas, de SOS Racisme.\nLa proposta sosté que la legislació europea, concretament la Directiva 2008/115/CE, no estableix l'obligatorietat dels CIE i demana "l'aplicació de mesures cautelars alternatives a l'internament, com ara la presentació periòdica davant l'autoritat, el dipòsit de documentació, l'obligació de residir a un indret o la llibertat vigilada."\nLes denuncies contra el CIE de la Zona Franca s'han disparat. En els últims anys hi ha hagut tres morts, dues d'elles per suïcidi. Les condicions de vida dels immigrants que hi viuen són com les d'una presó, malgrat que els interns no han comès cap delicte i només hi resideixen perquè no tenen la documentació en regla i estan en procés d'expulsió.\nEl document del grup de treball demana set mesures cautelars fins al tancament del centre: la instauració de vàters dins les cel·les, atenció sanitària 24 hores al dia, sales perquè les visites i els interns puguin tenir un espai d'intimitat, l'avís als interns amb antelació suficient del dia de deportació perquè puguin acomiadar-.se dels seus, un servei de traducció pels advocats, la presència de vigilants civils i no policies al centre i l'accés sense restriccions dels càrrec electes de l'Ajuntament, el Parlament i el Síndic de Greuges.\nA petició de CiU, la sessió d'ahir va aprovar també sol·licitar a l'Executiu central que aturi les "deportacions exprés": "La policia expulsa a persones sota un règim de detenció de 72 hores, sense previ avís i sense que intervingui cap tipus d'assistència lletrada", va dir convergència.\nEl Partit Popular va votar en contra de totes les conclusions, al·legant que l'objectiu del grup de treball ha estat des de l'inici "el tancament dels centres, no la seva revisió". Així mateix, Sergio Santamaría va dir que el "85% dels interns tenen antecedents per detencions prèvies" i va insistir que "hi ha transparència" i que "s'hi respecten els drets humans".\nCiutadans, per al seva banda, va reconèixer que els CIE són "veritables presons" per a persones que no han comès cap delicte, però també va votar en contra la proposta.


La tradició centra els actes centrals de la Festa Major de Vic — Ajuntament de Vic\nSou aquí: Inici → Notícies → La tradició centra els actes centrals de la Festa Major de Vic\nLa tradició centra els actes centrals de la Festa Major de Vic\nFa 238 anys que se celebra la Diada de Sant Miquel de forma ininterrompuda\nConsistori infantil i municipal amb el bisbe\nEl dia de Sant Miquel dels Sants, patró de la ciutat, va servir per acollir ahir els actes més tradicionals de la Festa Major de Vic. D’aquesta manera, es continua apostant per preservar les tradicions que formen part de la identitat de la ciutat. En aquest sentit, el passat 21 de juny es va crear la Comissió dels Procuradors de Sant Miquel dels Sants, que té per objectiu “recuperar i vetllar pel Seguici de Sant Miquel, així com donar-li més embranzida”, segons va explicar l’alcaldessa de Vic, Anna Erra. “Aconseguir que la Festa sigui declarada Bé d’Interès Cultural, ja que fa 238 anys que se celebra de forma ininterrompuda” és una altra de les fites.\nLa jornada va començar amb la lectura del vers de l’espígol per part de la seva autora, Fàtima Alemany, en primer lloc des de la balcona de l’Ajuntament, i posteriorment a la Sala de Plens davant de tot el consistori municipal.\nA continuació, es va conformar la comitiva que va sortir en seguici des de l’Ajuntament. Llúpies, els Grallers de Vic, el Bou, la Mulassa, els Castellers dels Sagals, les cotonines, el bou i la mulassa petits, els Grallers del carrer de la Riera i els gegants petits van encapçalar el seguici, que va tancar el consistori municipal presidit per l’Alcaldessa.\nLa Catedral va acollir l’ofici religiós de Sant Miquel. Abans, però, el seguici va aturar-se a la casa natal de Sant Miquel dels Sants, des d’on va sortir la imatge del Sant i es van recollir la relíquia, el penó i les borles. Enguany, la persona designada per portar el penó de Sant Miquel va ser Miquelina Pratdesaba.\nA la sortida de la Catedral, va ser el torn de les danses tradicionals: el ball de l’Àliga, la Dansa Vigatana de l’Espígol i el ball de gegants, acompanyats dels grallers i dels Sagals d’Osona.\nMés tard, la comitiva va tornar a l’Ajuntament, i a la Plaça Major els caps de llúpia, els gegants pubills i la ballada de sardanes van tancar la Diada de Sant Miquel.


Com fer LED focus comprar - notícies de la indústria - Yangzhou brillant Solar solucions Co, Ltd\nCom fer LED focus per comprar\nTots sabem que ara LED floodlight s'utilitza en moltes ocasions, així que necessitem saber sobre LED floodlights tots els aspectes de coneixement, cal aprendre a fer LED focus activitats de contractació i assumptes necessitat atenció en el procés de contractació, simplement dir el següent.\nPrimer de tot, hem de triar quina és la primera cosa per fer és per veure si necessiteu els focus de brillantor (MCD), perquè diferent brillantor si el preu és diferent, en general, aquestes llums també ha de complir amb el nivell làser de classe I estàndard, aquesta selecció serà més a gust.\nEn segon lloc és l'estudi sobre anti estàtic, LED floodlight utilitzant relativament llarga vida, preu no ve barat, més que estàtica que 700V LED floodlight també és necessari aplicar diverses ocasions, per tal de trobar-se en la línia.\nÉs una altra vegada per seleccionar la inundació de longitud d'ona LED colors llums han de ser consistents, però no són baixos preus relatius, necessita per produir productes de color han de complir aquests requisits.\nLlavors hi ha exigències actuals de fuita, corrent de fuites de la floodlight LED és relativament una vida més curta, els preus no són molt altes.\nLlavors hi ha opcions d'angle de feix, quin angle heu de triar quin tipus de producte, si decidiu és l'angle de dispersió que necessites millors preus es troben perquè és un tipus especial d'angle, de disseny i ús d'efectes és bo.\nLlavors hi ha decidit segons la llum i decidiu quin tipus de focus de LED, generalment més petits focus de llum LED serà relativament molt més llarga vida de servei i per descomptat els preus no són barats.\nLlavors mirar quin tipus de xip de mida i llargada d'ús, la selecció de Japó-ens xip preus que Taiwan i xip més barat domèstica, la qualitat general i actuació del xip és relativament bo i el preu es converteix en proporcional, bona elecció de xip és la clau per trobar bones LED focus.\nÉs darrera té col·loïdal de seleccionar, llum General LED Pan de coloidal és resina epoxi i alta qualitat de llum LED Pan en necessitat té més bo d'anti-UV i l'actuació de foc, ens en pot seleccionar l'hora segons necessitat de seleccionar, també és important, després de tot vol seleccionar bons de LED Pan llum cal primer preocupació respecte de l'actuació de seguretat pot seguretat Shang de considerar és , o darrere de seguretat va aparèixer té mala solució problema.\nUn parell de: Llum LED d'ordres de l'anàlisi\nSegüent: Quins són els avantatges de llums PORTATS jardí?


Recull de premsa posterior | Detencions 1975\n10-10-1985: “Fa deu anys de l’enxampada de líders sindicals i del PSUC”. Notícia apareguda al diari Regió7 que relata breument les detencions de membres del PSUC i CCOO de l’octubre de 1975. (Arxiu Comarcal del Bages).\n10-11-1985: “Fa deu anys, un franquisme agònic colpejà Manresa”. Reportatge del diari Regió7 que rememora, deu anys després, les detencions de membres del PSUC i CCOO de Manresa, en unir els records d’alguns dels implicats en els fets. (Arxiu Comarcal del Bages).\n3-2-1996: “Amnistia no és amnèsia”. Reportatge del diari Regió7 que relata els fets sobre les detencions de membres del PSUC i CCOO de Manresa, 20 anys després. El text dóna un espai destacat a l’explicació, en primera persona, de les tortures sofertes pels implicats en els fets. (Arxiu Comarcal del Bages).\n26-1-1980: “El PSUC recupera la història de la lluita antifranquista”. Notícia difosa pel diari Regió7 que informa sobre la recuperació del material clandestí publicat pel PSUC durant el franquisme. (Arxiu Comarcal del Bages).\n31-1-1980: “El PSUC fa les darreres gestions legals”. Notícia del diari Regió7, que completa la informació anterior. En aquest cas, es notifica la intenció del PSUC de dur a terme les gestions legals pertinents per assegurar-se la possessió del material publicat. (Arxiu Comarcal del Bages).\n13-2-1986: “CCOO reclama el material que tenia a l’antic local”. Notícia apareguda al diari Regió7, segons la qual els militants de CCOO de Manresa van denunciar la venda de material i documentació del seu antic local. (Arxiu Comarcal del Bages).


Les precipitacions del Nord podran arribar al Sud al final de la tarda - FÒRUM.ad\nEl 26/02/20 6:00\nAl Nord el cel estarà cobert amb precipitacions que seran més presentes durant el matí, a la tarda seran més febles i perduraran fins a meitat de la nit. Al Sud, sol i núvols compartiran el cel, localment el podran cobrir al final de la tarda i nit amb algun possible xàfecs. Durant la nit el cel s’aclarirà, però seguirà velat.\nEl límit de pluja i neu se situarà entre 1.000 i 1.600 m, després baixarà per a situar-se durant la primera part de la nit entre 800 i 1.300 m.\nS´esperen entre 1 i 5 centímetres de neu al Nord, localment 10 centímetres als cims. Al Sud, un rastre d´1 centímetre.\nEl vent serà de sector Nord a Nord-oest feble a moderat amb ràfegues de 30 a 50 km/h. En altitud, el vent serà moderat a bastant fort amb ràfega de 60 a 80 km/h. Al final de la nit amainarà.\nLes temperatures màximes seran de 12° a Andorra la Vella, 9° a les Salines a 1.500 m i 0° al Pas de la Casa.\nLa isoterma de 0° se situarà entre 1.300 i 1.900 m, a la nit baixarà i se situarà entre 1.100 i 1.600 m, al final de la nit se situarà entre 1.500 i 2.000 m.\nmín: 0ºC | màx: 15ºC\nNeu: 1.400 m\nEl cel estarà velat i es cobrirà durant el matí amb febles precipitacions. A mitja jornada s´aclarirà, durant la tarda es tornarà a cobrir amb noves precipitacions febles que podran produir-se fins a meitat de la nit.\nAl matí, el límit de pluja i neu se situarà entre 1.200 i 1.600 m, després pujarà per a situar-se entre 1.400 i 2.000 m. A la tarda se situarà entre 2.000 i 2.500 m i a la nit entre 1.700 i 2.200 m.\nS´esperen d´1 a 4 centímetres de neu de Sud a Nord.\nEl vent serà feble a moderat amb ràfegues de 20 a 40 km/h, al matí serà de sector Sud-oest. A mitja jornada, el vent serà de sector Nord-oest moderat amb ràfegues de 50 a 70 km/h, a la nit les ràfegues seran de 80 a 90 km/h. Durant la segona part de la nit començarà a amainar progressivament.\nLes temperatures mínimes seran de 0° a Andorra la Vella, -3° a les Salines a 1.500 m i -6° al Pas de la Casa.\nLes temperatures màximes seran de 15° a Andorra la Vella, 13° a les Salines a 1.500 m i 5° al Pas de la Casa.\nLa isoterma de 0° se situarà entre 1.500 i 2.000 m, a la tarda entre 2.300 i 2.700 m, i a la nit entre 2.000 a 2.600 m.\nmín: 4ºC | màx: 16ºC\nAl matí el cel s’aclarirà per a quedar-se assolellat o velat.\nEl vent progressivament es tornarà variable i feble amb ràfegues en altitud i al principi del matí de 40 a 60 km/h de Nord-oest. Durant la nit, el vent serà de Sud-oest i es tornarà moderat amb ràfegues de 40 a 60 km/h, localment entre 70 i 80 km/h, fins i tot més.\nLes temperatures mínimes seran de 4° a Andorra la Vella, 1° a les Salines a 1.500 m i 0° al Pas de la Casa.\nLes temperatures màximes seran de 16° a Andorra la Vella, 14° a les Salines a 1.500 m i 6° al Pas de la Casa.\nLa isoterma de 0° se situarà entre 2.000 i 2.600 m, a la tarda entre 2.600 i 3.000 m, i al final de la nit entre 2.300 i 2.500 m.\nNotícia Anterior: L’Auditori Claror acull la presentació de ‘Els fills dels miners d’Adrall’, de Josefina Porras\nSegüent Notícia: No és obligatori


El 2007 la població de fet de Romain-aux-Bois era de 43 persones. Hi havia 20 famílies, de les quals 8 eren unipersonals (8 homes vivint sols), 8 parelles sense fills i 4 parelles amb fills.\nEl 2007 la població en edat de treballar era de 25 persones, 18 eren actives i 7 eren inactives. De les 18 persones actives 16 estaven ocupades (8 homes i 8 dones) i 2 estaven aturades (1 home i 1 dona). De les 7 persones inactives 2 estaven jubilades, 2 estaven estudiant i 3 estaven classificades com a «altres inactius».\nRésumé statistique[Enllaç no actiu] Fitxa resum de dades estadístiques de Romain-aux-Bois a l'INSEE.\nÉvolution et structure de la population[Enllaç no actiu] Fitxa amb el detall de dades de Romain-aux-Bois a l'INSEE\nObtingut de «https://ca.wikipedia.org/w/index.php?title=Romain-aux-Bois&oldid=30358006»\nLa pàgina va ser modificada per darrera vegada el 14 juny 2022 a les 17:08.